Lapiko Kritikoa » M Hardt – Maitasuna kontzeptu politiko gisa (III)\nM Hardt – Maitasuna kontzeptu politiko gisa (III)\nBy Imanol Galfarsoro • May 30th, 2014 • Category: Maitasuna Proiektoa\nArantzazuko Symposium Platonikoan Michael Hardt-ek eman zuen hitzaldiaren bi zati aurkeztu dira jada. Lehen zatian hitzaldiaren sarrera transkribatu zen. Bertan hitzaldi osoaren antolaketa aurkeztu zuen eta bost kategoria identifikatu zituen maitasuna kontzeptu politiko gisa nola hondatzen den erakusteko. Maitasunaren kategoriak banan-banan aurkeztea nahi zuela aipatu zuen eta lan hori modu dialektikoan egingo zuela, hasiera batean maitasuna kontzeptu politiko bezala nola hondatu den erakutsiz eta gero, bigarrenez, nola berritu daitekeen. Hitzaldiaren bigarren ekarpenean maitasunaren lehenengo bi kategoriak aurkeztu ziren. Lehenan maitasuna identitatearekin (bikotea, familia…) lotuta agertzen zen eta bigarrrenean maitasunaren alde pertsonala eta politikoa parekatu ziren (eros eta agape alegia) . Oraingoan aurkeztuko den hirugarren kategorian Michael Hardt-ek maiatsuna desberdinatsunarekin eta diferentziarekin lotuko du.\nMaitasuna kontzeptu politiko gisa deusezten den hirugarren modua da maitasuna batasunarekin lotzen denean. eta beraz hondamena maiatasunak diferentzia suntsitzen duenean dator. Hemen ere ez dut ikusten adibide asko emateko beharrik. Adibide bat Erromantizismoan aurkitu daiteke, Alemaniakoa batik bat datorkit gogora, Goethe, Hegel, non maitasunak, eta ezkontzak berak ere, batasuna inplikatzen baitu, bi baten lotzea alegia.(*)\nBeste modu bat Judaismoaren eta kristautasunaren tradizio mistikoak lirateke, eta seguruenik beste erlijio batzuenak ere, gutxiago ezagutzen ditudanak. Maitasuna tradizio horietan jainkozko batasunarekin lotzen da. Jainkoa maitatzea jainkotasunarekin bat bilakatzea da. Eta iruditzen zait hauek estuki lotuta daudela eta zerikusi nabaria dutela lehenago [Hitzaldiaren bigarren ekarpenean] aipatu ditudan maitasunaren ikusmolde identitarioarekin. Bestela esanda, bata bestea berrindartzen dute zirkulu hertsi antzeko baten barruan: berdinaren maitasuna da, eta berdina egiteko maitasuna, edo berdina bilakatzen den maitasuna.\nIldo horretatik, iruditzen zait zera egin beharko genukeela (hau bigarren zatia da), alegia, horren ordez maitasunaren praktikak desberdintasunean eta diferentzian oinarrituta kontzebitu behar ditugu, maitatuna desberdintasunarekin esperimentazio gisa ulertu behar da, desberdintasun horietatik muntaia berria sortuz norberaren berezitasunak ukatu gabe. Beraz, zentzu horretan maitasuna berezitasunen edo singulartasunen baieztatzea are multiplikazioa litzateke..\nHau da nik uste Lacandar psikoanalisiaren bertute handiena. izan ere hau da gauza bat niretzat apartekoa eta argia dena Lacanengan. Iruditzen zait Lacanek diferentziaren suntsiketaren aurka abiso nabarmena ematen digula, eta hemen XX. Mintegiaz ari naiz pentsatzen batez ere, zeina ingelesez behintzat Emakumezkoen sexualitatea deitzen baita eta bertan Lacanek zenbait esaldi botatzen ditu nahikoa misteriotsuak iruditu zitzaizkidanak behingoz ulertu nituen arte, izan ere, Lacan-ek berak Freuden kritika egin zuenean aipatu XX. Mintegi horretan. Zera esaten du:\n“Freudentzat Eros bitik bat egiten duen fusioa da non presuposatzen den ibilbidean multitude handia bera pixkanaka bat bilakatzera behartuta dagoela”.\nBeraz, hori da Freudengan Lacanek kritikatzen duena, Eros batasun gisa pentsatzea alegia. Beraz Lacan-ek “ez dago sexu harremanik” (**) dioenean (hori zen esaldi misteriotsuenetariko bat, niretzat) edo maitasuna ezinezkoa dela, esan nahi duena zera da, alegia ezinezkoa diferentzia suntsitzea dela, maiatsuna diferentzia dela hain zuzen ere.\nBeraz, nire ustez, ikus dezagun, ez nuke esango maitasuna ezinezkoa dela dionik. Aldiz, esango nuke maiatasunaren nozio honen kontra borrokatu behar dugula, zeinaren arabera eros bat bilakatzea inplikatzen duen, Freudek egiten duen bezala.\nNire hitzetara itzulita esango nuke diferentzia mantentzen duen maitasuna eraiki behar dugula, desberdinatasunarekin funtzionatzen duen maitasuna alegia, are diferentziak multiplikatzen dituena.\nNiretzat arazoa noski, lehenago esan dudan bezala, da Lacan hemen bakarrik sexu desberdintasunaz pentsatzen ari dela eta uste dut egia dela sexu ezberdintasuna garrantzitsua dela, baina suposatu nahi nuke beste diferentzia motetara ere zabaldu daitekela.\nEsandako hau balizko tolerantziaren aurkako argudioa ere izango litzateke. Adibide gisa Pasoliniren Comizi d’amore (1964) filmeaz pentsatzen ari nintzen, oso filme arraroa Pasolinik dokumentalaren tankeran antolatzen duena Italian zehar jendearekin maitasunaz hitzegiten. Eta interesgarria iruditzen zait Foucault-ek kritika txiki bat idatzi zuela Le Monde egunkarian filmea Parisen proiektatu zenean (“Tolerantziaren goiz grisak” –Les matins gris de la tolerance) non sexualitatearekiko indiferentziaren kontra argudiatzen duen. Foucaultek uste du hori dela Pasolinik egiten ari dena, sexualiatean diferentziak aitortu eta onartzea alegia eta nola momentuko ‘tolerantziak’ sexualitatea ikusten duen indiferentziaren lente edo betaurrekoekin eta beraz nola deuseztatzen dituen sexualitatearen diferentziak.\nBeraz, uste dut, auzakidearen adibidearekin gabiltzala berriro maiatsuna antzemateko hirugarren modu honetan, maitasuna desberdintasunean oinaritu behar dela alegia, edo maitasunak diferentziarekin esperimentatu behar duela; izan ere Deleuze eta Guattari moduan, maitasunak multiplizitateen multiplizitatea behar duela aitortzen dutenean bezala.\nBestela esana: onartu behar direnak anizkoitasunak dira zuregan barruan eta ugaritasunak besteengan halaber. Horrela jende ugarien arteko anikoiztasun desberdin horien bidez ematen diren batze eta elkartzeekin sortzen da berritasuna diferentziatik.\n(*) Ikus S Zizek: Maitatu errukirik gabe -II- Hegel ezkontzaz\n(**) Ikus A Badiou: Maitasunaren sistoleak eta diastoleak – sexuazioaren axiomak (I)\nLapiko Kritikoa » M Hardt – Maitasuna kontzeptu politiko gisa (IV) on March 27th, 2015 at 10:35 am:\n[…] bigarrrenean maitasunaren alde pertsonala eta politikoa parekatzen ditun (eros eta agape alegia). Hirugarenean Michael Hardtek maiatsuna desberdintasunarekin eta diferentziarekin lotzen du eta oraingoan, […]\nM Hardt – Maitasuna kontzeptu politiko gisa (IV)\nM Hardt – Maitasuna kontzeptu politiko gisa (II)\nM Hardt – Maitasuna kontzeptu politiko gisa (I)\nMaitasuna amore ez ematea da


Mugarik gabe! Guztiontzako etxeak diseinatzeko tailerra — Bilbo\nMugarik gabe! Guztiontzako etxeak diseinatzeko tailerra\nMugarik gabe! Guztiontzako etxeak diseinatzeko tailerra Otsailaren 20tik martxoaren 26ra, ostegunetan, 18:00-19:30, Deustuko Udaltegian. Irudimena landu, hausnartu eta jolas zein eskulanen bidez behar bereziak dituztenentzat baliabideak eraikitzeko tailerra. https://bizilabe.elhuyar.eus/eu/bizilabe-bilbo/tailerrak/mugarik-gabe-guztiontzako-etxeak-diseinatzeko-tailerra https://bizilabe.elhuyar.eus/eu/bizilabe-bilbo/tailerrak/mugarik-gabe-guztiontzako-etxeak-diseinatzeko-tailerra/@@download/image/Etxe Egokituak_2019.jpg\nOtsailaren 20tik martxoaren 26ra, ostegunetan, 18:00-19:30, Deustuko Udaltegian. Irudimena landu, hausnartu eta jolas zein eskulanen bidez behar bereziak dituztenentzat baliabideak eraikitzeko tailerra.\n- NOIZ: ostegunetan, 18:00-19:30, otsailaren 20tik martxoaren 26ra\n2020ko otsailaren 1erako, lekuak bete arte; gutxienez 5 eta gehienez 20rentzako lekua izango da. Lekuak beteta baldin badaude, itxaron-zerrendan jasoko da izena. Tailerrerako tokiak esleitzeko, izen-ematearen ordenari jarraituko zaio, baina genero-aniztasuna bermatuko da (40/60 ordezkaritza).


COVID-19aren semaforoa EAEn: Araba, Bizkaia eta Gipuzkoa, 2021eko ekainak 7\nTolosa gune gorrira itzuli eta Agurain bertatik irten da\nBizkaian, Arrigorriagak eta Santurtzik datuak hobetu dituzte eta laranjatik horira igaro dira. Gainera, Deba eta Elgoibar, Gipuzkoan, udalerri berdeak dira gaurtik aurrera.\nIntzidentzia metatua Euskadin 200 kasutik jaitsi da lehen aldiz abuztutik\nTolosak ez dio laranjari eutsi eta gorrira itzuli da covid-19ak EAEn herriz herri izan duen eragina neurtzen duen Eusko Jaurlaritzako Osasun Sailaren semaforoaren arabera. Agurainek, berriz, eremu astinduenetik irtetea lortu du.\nArabak (155 kasu 100.000 biztanleko) eremu horian jarraitzen du, baita Amurriok, Laudiok eta Gasteizek. Agurainek, berriz, gorria atzean utzi du eta laranjan jarri da semaforoa.\nBizkaiak ere horiari eutsi dio (100.000 biztanleko 210 kasu), eta ez dago udalerririk eremu latzenean, hau da, gorrian.\nLaranjan, berriz, Abanto, Galdakao, Ortuella, Sestao, Trapagaran eta Zalla daude.\nHori dauden udalerriak hauek dira: Abadiño, Amorebieta-Etxano, Balmaseda, Barakaldo, Basauri, Berango, Bermeo Bilbo, Derio, Durango, Elorrio, Erandio, Ermua, Etxebarri, Gernika-Lumo, Getxo, Gorliz, Gueñes, Leioa, Lekeitio, Markina-Xemein, Mungia, Muskiz, Ondarroa, Portugalete, Sopela eta Zornotza. Azken orduetan Arrigorriaga eta Santurtzi gehitu zaizkie.\nGipuzkoa ere eremu horian dago (202 kasu 100.000 biztanleko), eta Azkoitiak eta Oiartzunek ez dute eremu gorritik irtetea lortu, eta Tolosa ere zerrendara gehitu da.\nLaranja kolorez Azpetia dago, eta gaurtik aurrera baita Ordizia ere.\nAndoain, Aretxabaleta, Arrasate, Astigarraga, Beasain, Bergara, Donostia, Errenteria, Hernani, Hondarribia, Irun, Lezo, Lasarte-Oria, Lazkao, Legazpi, Oñati, Ordizia, Orio, Urnieta, Usurbil, Villabona, Zarautz, Zumaia eta Zumarraga, berriz, hori daude. Pasaian egoerak hobera egin du eta hori jarri da semaforoa.\nEibarrek, Mutrikuk eta Urretxuk berde jarraitzen dute. Deba eta Elgoibar ere eremu honetan daude gaurtik aurrera.


Egunero txalo egitera irteten gara balkoietara, aurpegi irribarretsuak erakutsiz beti. Baina zer dago horren atzean? Gure egunerokoa nola bizi dugu? Gure intinitatean nola sentitzen gara? Etxeko karga nola jasan dugu?\nberdintasuna@zaldibia.eus helbidera idatzi konfinamenduko zure bizipen eta sentipenak. Esan bezala, aurrerago, jasotako errelato guztiak izenik gabe partekatuko ditugu, itxialdi egoera bakoitzak istorio bat gordetzen baitu.\nKONTA EGIGUZU KONFINAMENDUAREN ZURE ERRELATOA .pdf


kritiken hemeroteka » Karanbola toxikoak\n« Ez dut moztuko bizarra | Idazlea bizitzaren obsesioak harrapatua »\nKaranbola toxikoak / Andoni Urzelai / Susa, 2015\nKaranbola toxikoak Usoa Alberdi Fernandez / Aizu!, 2016-04\nAitortzen dut: aurren-aurreneko esaldiak bultzatu ninduen Andoni Urzelairen lana irakurtzera. Gehienbat, whiskia eta zigarro mordoa nahasten dituelako, eta, eskuarki, horiez baliatzen diren pertsonaiak ilun samarrak izaten direlako, malenkoniatsuak, sarkastikoak, adar-jotzaile amorratu eta nahiko gaiztoak… koadrilako alaiena ez, behintzat. Zer esango dut, bada, bereziki erakartzen naute halako narratzaileen kontakizunek; agian izango da Bukowski zaharra ekartzen didatelako gogora…\nKaranbolek ere era berean liluratzen naute, bizitzakoek: zoria tarteko jasotako emaitzek edota jasandako ondorioek; zer edo zer, nor edo nor, ukitu edo mugitu eta beste hainbestek ere aldaketa sumatzeak; ekintza bat egin eta eragina dozena bat bidetan hedatzeak… kasualitateak eta kausalitateak, biek berenganatzen dituzte nire interes eta arreta erremediorik gabe.\nHortaz, esan dezadan aretxabaletarraren istoriotxoek, tarteka elkarloturiko pertsonaia garratz zenbaiten gorabehera korapilatsuek (batek berak ere ez du merezi bestelako adjektiborik), gizon eta emakume estutuen ahotik, ase dutela nire zaletasuna apaindurarik gabeko literatura irakurtzeko. Gauzak burura etorri ahala botatzea, paper-orrietan, bederen, ekintza laudagarri bezain askatzailea da; denok egin beharko genuke tarteka bene-benetan pentsatzen duguna idatzi. Ozenki esatea, beharbada, gehiegitxo litzateke-eta.


HyperX Pulsefire Haste, jokoaren sagu ultralight hau berrikusten dugu Gadgeten berriak\nMiguel Hernández | 01/04/2021 10:00 | Eguneratu da 26/03/2021 23:35 | General, Reviews\nPeriferikoak ordenagailua bera bezain garrantzitsuak dira bideojokoen ordu luzez gozatzeko orduan, horixe gertatzen da hain zuzen ere HyperX, horri dagokionez, jokalari gehienen beharrak asetzeagatik aitortutako marka. Oraingoan jokoarekin lotutako produktu baten azken proba ere ekarri nahi dizuegu.\nHyperX Pulsefire Haste berriari begirada sakona emango diogu, jokoaren sagu ultralargia, zure emaitzei etekin handiena ateratzeko aukera emango dizuna. Sagu mota hau oso modan jarri da espezialisten artean, egia al da emaitza onak eskaintzen dituztela?\nHyperX-ek osagarri mota hau jarraikortasun erlatiboarekin ekoizten du, kasu honetan nahiko diseinu tradizionala dugu, nahiz eta hamarka zulaketa edukitzea deigarria den, pisua ahalik eta gehien arintzeko.Ondorioz, kablerik gabeko pisua 59 gramokoa da eta guztira 80 gramoko kablea. Diseinu guztiz biribil eta tipikoarekin, goialdean botoia du mugimenduaren abiadura doitzeko, bi botoi tradizionalak, gurpil bateragarria eta hatz handiko bi botoiak. Pakete honen edukia da:\nNylon HyperFlex USB kablea\nHelduleku osagarriak barne\nBotoiak guztira: sei\nPlastiko beltzez egina dago 124.2 x 32.2 x 66.8 mm guztira. Kontuan izan behar da nola ez, bestela, badugu Kasu honetan saguaren gurpilean integratutako RGB LEDa, eta hain argia izanik, xehetasun mota hau gehienera mugatu da gailuaren erosotasun handiagoa lortzeko.\nSentsoreari dagokionez, a dugu Pixart PAW3335 16.000 DPI arteko bereizmena duena, tik botoia erabiliz konfigura dezakeguna 400/800/1600 3200 DPI arte. Horrek abiadura osoa eskaintzen digu 450ips gehienez 40G-ko azelerazioarekin. Hautsaren aurkako mikro gakoak dituena TTC Golden, 60 milioi klik inguru onartzen dituena.\nMemoria integratuari dagokionez, profil bakarra du, deskargatu dezakezun HyperX aplikazioaren bidez konfiguragarria Lotura hau. Polling abiadura da 1.000 Hz HyperFlex USB kable bidez USB 2.0 teknologia tradizionalarekin.\nKasu honetan, sagu nahiko minimalista eskaini digu, arintasunez harro dagoena eta errealitatea hain zuzen ere. Nahiko erosoa da eta agindutako ezaugarri teknikoak betetzen ditu, diruaren balioari egokituta. Kontuan izan behar da 59,99 euroko prezioa aurkitzen dugula Amazon bezalako salmenta puntu desberdinetan.\nArtikuluaren bide osoa: Gadgeten berriak » General » Reviews » HyperX Pulsefire Haste, jokoaren sagu ultralight hau berrikusten dugu


Tokiak bere festibala utziko du | Tokiak bere festibala utziko du – iparraldekohitza\nMaiatza Tauladan festibaleko lehen egunean,Embouteillages ikuskizunaren parte bat, txotxongiloekin. JOANES ETXEBARRIA\nHamaika urtez Maiatza Tauladan festibala antolatu ondotik, ondokoa Tokia antzerki talderik gabe eginen da, nahiz eta sortzaile eta herriko etxearen partaide nagusia izan den. Antolaketan autonomia gehiago nahi zuten.\nBalorazio gazi-gozoa da. Mauleko Herriko Etxeak eta Tokia antzerki taldeak elkarlanean antolatzen dute Maiatza Tauladan antzerki festibala, baina, aurten, partaide bakoitzak bere balorazioa egin du. Ikusleak izan direla errateko bai, denak ados, baina barnago sartuz gero, festibala ikusteko bi manera ageri dira. 11 urtez festibalaren motore izan ondotik, heldu den urtean Tokia gabe eginen da segur aski antzerki festibala; eginen baita halere.\nJoan den astean, asteazkenetik larunbatera, eguraldia nekez txarragoa izan zitekeen karrika antzerki festibal batentzat. Kanpoa behar zuten ikuskizun gehienak Jai-Alain egin ziren, barnean, eta, gainera, soinu kalitate txarrarekin. Baina jendeak erantzun zuen, larunbat gauean 500 bat jende biltzeraino. «Ikuskizun oso onak izan dira, eta beste batzuk ez hain interesgarriak, argi da. Aurtengo programazioa halakoa izan da: konpromisoa izan da guk egin nahi genuenaren eta baldintza batzuen errespetatzeko egin behar zenaren artean». Michel Foucher Tokia antzerki taldeko arduradunaren lehen hitzak hain argiak ez badira ere, herriko etxearekin duten arazoa islatzen dute.\nHamaika urtez aritu dira elkarlanean Tokia eta herriko etxea, baina azken urteetan zerbait mingartzen ari zen. Zentzu bakarrean sentitzen zela iduri luke Mauleko hautetsi eta kultur arduradun Beatrice Lahargoueren erranen arabera: «Elkartu behar gara balorazio bat egiteko. Jadanik zerbait aipatu dit, baina ez da erantzun behin betiko bat. Elkartuko gara aski fite, eta delibero bat hartuko da».\nAlta, parean, deliberoa hartua dela dio Foucherek: «Elkarlan bat balitz, entzunak bagina, beste edizio batean lan egiten ahal genuke berriz ere, baina beldur naiz ez garela aski entzunak. Ekitaldia interesatzen zaigu, baina ez orain den bezala; gure arima pixka bat galdua dugu hor barnean». Hitz azkar horiek frustrazio bat uzten dute agerian, bereziki programazioari lotua, edo programazioan deliberoak hartzeko gaitasunari.\nLahargouek ere aitortu du horretaz jakinean zela: «Beharbada hautu artistikoetan dituzten irizpideak ez dira beti kultur batzordearen berberak, baina orain arte beti lortu dugu akomeatzea. Programazioa Tokia taldearen eta herriko etxeko kultur teknikariaren artean egin da orain arte, eta ez da arazorik izan horretan. Uste dut Tokiak sentitzen duela kultur batzordeak bere hautuak balioztatu behar dituela eta horrek trabatzen duela».\nTrabatu baino gehiago, aitzinago azaldu bezala, «arima galtzea» ere izan daiteke Tokia taldeko arduradunaren ustez. Haren erranetan, festibalaren bidez antzerki desberdinetara bideratu nahi zituzten ikusle zuberotarrak, baina, horretarako, autonomia gehiago beharko zuketen: «Programazioa izugarri inportanta da. Usu galdetzen digute publiko zabalarentzat egitea programazioa, larunbat gauerako adibidez, jende gehiago dagoelako. Baina uste dut publiko zabala gauza desberdinak ikusteko gai dela, dibertimendutik urrunduz. Festibalak 11 urte iraun ondotik uste genuen beste gauza batzuk erakusten ahal genituela, dibertimendua ez dela helburu nagusia». «Festibala batzuentzat erakusleiho bat da, momentu azkar bat komunikatzeko; guk beste zerbait aldarrikatzen dugu», laburbildu du Foucherek.\nAntolatzaileen arteko harremanak horretan dira, eta, festibalari dagokionez, horretan geldituko dira ezustekorik gertatzen ez bada ondoko asteetan. Programazioa osatzeko desadostasunetan, haatik, ezin krisi ekonomikoa aipatu gabe utzi, kulturan ukan dituen ondorioak azkarrak baitira. Mauleko festibalaren aitzinkontuetan ere bai.\n«Kontseilu Orokorrak anitz apaldu ditu gure diru laguntzak; beraz, moldatu beharko da, guk sasoi kulturala ere baitugu. Gutxiagorekin egin beharko da, hori gauza ziurra da», dio Lahargoue Kultur hautetsiak. Azken urteetan ere gutxiagorekin egiten jakin izan dutela begi bistakoa da, ikuskizun «handiak» edo «garestiak » geroz eta gutxiago izan direlako.\nMaiatza Tauladan festibalaren aitzinkontu txikitzea izan dela aitortu du Foucherek ere: «Ikusi dugu aitzinkontua txikitzen geroz eta gehiago, eta horrek programazio hautuak zailago egiten ditu». Baina ziurtatu du festibalaren uzteko deliberoa ez dela diruari lotua: «Guk departamentuko eta eskualdeko hautetsiekin lan egiten ahal genuke festibala lagundua izan dadin, baina programazioan autonomiaren bermea behar genuke. Egun bakarreko festibalera ere pasa gaitezke [lau egun izan dira aurten]… Dirua kezka bat da, baina arazoa ez da hor, helburuetan da».\nAmateur eta boluntarioekin\nDirurik gabe gauza anitz egin daitezkeela, azkenean, aurten ere frogatu dute. Maiatzaren 22an, festibalaren estreina egunean, 30 antzezle amateurrek ziurtatu zituzten gaualdi osoko ikuskizunak. Embouteillages (auto lerroak) deiturik, Victor Hugo karrika bete behar zuten autoak Jai-Alaira eraman zituzten eguraldiarengatik. Auto edo karabana bakoitzean sartzen zen ikuslea antzerki desberdinak ikusteko. Tokia taldeko kurtsoetan prestatu zuten gaualdiak arrakasta ederra bildu zuen.\n«Amateurrek egina zen, baina zorroztasun anitzekin, testu garaikideekin… jendea erakartzen duela ikusi dugu. Badira manerak jendea erakartzeko sistema profesionaletik baztertuz ere. Ez da soilik diru istorio bat», azpimarratu du Foucherek —hark eramaten ditu Tokia taldeko antzerki taldeak—.\nEuskal Herrian ohikoa den bezala, gainera, boluntarioek lan egiten dute festibalean. «Tokia taldeko boluntarioak anitz aritu dira lan teknikoetan, eta guk logistikan lan egin dugu. Bagenituen boluntario berriak aurten, ez ziren hainbeste, baina langile onak ziren», Lahargoueren arabera.\nBaina Foucher boluntario eta artistekin orain duten giroa hobetzearen aldekoa litzateke, lehenago kausitzen zuten bezala: «Guk festibalaren barnean aldarrikatzen genuena zen programazio zorrotzago bat, baita jendea (publikoa, artistak eta boluntarioak) lagunartean elkartzen duen zerbait ere. Nahi duguna da ikuskizunak aitzin edo ondotik, topaketak izan daitezen; duela hiru urte oraindik janariak egiteko leku bat bagenuen artista eta boluntarioekin partekatzeko. Ez da soilik kontsumitzeko espazio bat, eta hori ulertaraztea zaila zaigu».\nTokia antzerki taldeak hartu duen deliberoa beteko duela iduri luke, Lahargoue dolutzen bada ere: «Kultur hautetsi bezala, damugarria atzemanen dut Tokiak ez badu gehiago festibala egiten. Foucher profesional ona da nire ustez, baina egiazki ez badu parte hartu nahi, beste talde bat atzemanen dugu. Dolugarria izanen da, baina, dena den, festibalak aitzina segituko du, hori ziur da».


Previous Article RACHEL CORRIE\nNext Article Rosa Luxenburgoren hilketaren urteurrena. Berlinen (Alemania), 1919ko urtarrilaren 15ean\nLan-Baldintza ezin txarragoek eta fabrikako administratzaileak eragindako presioek, langileak matxinatzeko eta administratzailea atxikitzeko erabakia hartzera eraman zituen. Administratzaileak ihes egin zuen eta "ordenako" indarrei, guardia zibilari eta karabineroei, protesta erreprimitzeko abisua eman zien. Protesta horren aurrean, lantegiko zuzendaritzak (Madrilen zuen egoitza) lantegia ixteko erabakia hartu zuen.\nBost egun igaro ondoren, eta gobernadore zibilaren esku-hartzearekin eta zigarretak ez hornitzeak ekarriko lukeen arriskuaz jabetuta, enpresak konpromisoa hartu zuen langileen lan-baldintzak hobetzeko, bai eta haiei lana egiteko material egokia emateko ere.\n1889ko Martxoaren 8tik 2021ko Martxoaren 8ra\nEzer aurreratu al dugu? Bidearen zein etapatan ahaztu egin ditugu fabriketako, meatzeetako, etxeko langileetako, landa-lanetako eta abarretako emakume proletario langileen sakrifizioa eta eredua? Emakume horiek, haien neurrian, gizarte bidezkoagoa lortzeko matxinatu eta sufritu zuten.\nGizartea aldatuz doa, baina, aldi berean, Sistema Kapitalistak aurrera egiten jarraitzen du, eta indar handiagoz, zapalkuntza erabiliz. Oztoporik gabeko bide batetik aurrera eginez. Libre utzi diogun bidetik, Ongizate Gizartearen "amets gozoan" murgildurik geunden artean.\nKapitalismoak aurrera egiten jarraitzen du, bere zapalkuntza erabiliz, klase proletarioa zapaltzen eta herriak menderatzen jarraitzeko teknika berriak erabiliz.\nCovid-19a aitzakia berria da eusteko emakume proletarioen diskriminazioari. Asko garen, gizartearen zati batek ikusezinentzat gauzkan arren, eta ezinbesteko lan soziala egiten dugun emakume horien diskriminazioa.\nAitzakiak aitzakia, enpresa kapitalista handiek, aberastasuna pilatzen jarraitzen dute, klase behartsuenen kaltetan, bankak irabaziak izaten jarraitzen du, farmazia-enpresek, gobernuen laguntzarekin, nahi dutena egiten dute. Laburbilduz, ahulenak espoliatzen eta zapaltzen jarraitzen da. Sistemaren izaera genozida agerian utziz.\nHorregatik, inoiz baino beharrezkoagoa da emakume proletarioen elkartasuna, bai eta gure gizonezko-burkideena ere, guztion artean Sistema Kapitalista, Patriarkala, Inperialista eta Arrazista suntsitzeko .\nEmakumeen Berdintasuna Sistema Kapitalistaren uzkailtzea ekarriko duen Klase Iraultza baten bidez lor daiteke soilik.\nGora Emakume Langilariak !!!


Slavenka Drakulic idazle kroaziarraren Sekula ez liokete euli bati hegalik kenduko liburua argitaratu du Txalapartak, Amaia Apalauzaren itzulpenean. Bihar aurkeztuko dute, Iruñeko Karrikiri elkartean, irakurketa dramatizatu batekin.\nAbian da Oihenart Aforismoen Lehiaketaren X. edizioa\nOihenart Aforismoen Lehiaketa antolatu dute EHUk eta Donostiako Udalak, hamargarren aldiz; azaroaren 5era arte aurkez daitezke lanak. Jarraian bildu ditugu lehiaketaren oinarriak.\nSarako Idazleen Biltzarra antolatu dute asteburuan\nAsteburu honetan literaturaz beteko da Sara: hilaren 8an eta 9an, Ikusi Makusi haur eta gazte literaturako azoka egingo dute, eta hilaren 10ean eta 11n, berriz, Idazleen Biltzarra. Albiste honetan bildu ditugu hitzorduari buruzko xehetasunak.


Espainiako etxebizitzaren prezioa% 20 jaitsiko da, batez beste, 2007 eta 2009 artean, azterlan baten arabera. | Consumer\nEspainiako etxebizitzaren prezioa% 20 jaitsiko da, batez beste, 2007 eta 2009 artean, azterlan baten arabera.\nHigiezinen eskaera %9,5era jaitsiko da aurten\nEspainiako etxebizitzaren prezioa %20 jaitsiko da, batez beste, 2007-2009 aldian, Espainiako ekonomiaren hazkundea txikiagoa delako, eskaintza gehiegi dagoelako eta eskaria jaitsi delako. “Espekulatzaileek eta inbertitzaileek ez dute emaitza onik lortuko, eta etxebizitza erosteari utziko diote dirua irabazteko bide gisa”, azaldu zuen atzo Gonzalo Bernardosek, Bartzelonako Unibertsitateko Teoria Ekonomikoaren irakasle titularrak (UB) eta etxeen merkatu hori aurreikusten duen txostenaren zuzendariak.\nBernardok esan zuen Espainiako etxebizitza-merkatua jaitsiko ote den galderaren aurrean, erantzuna “irmoki bai” dela, eta 2007-2009 aldirako “lurreratze zakarra” aurreikusten duela. Fenomeno horrek “trantsizio-urtea” izan du 2005ean, prezioen igoera moteldu egin da, eta 2006an gauzatzen hasiko da, 2007tik aurrera hazkunde-joera alderantzikatzeko.\nEtxebizitzen salmentan prezioak ez dira jaitsiko “kolpetik, Burtsan bezala” esan zuen Bernardok, astiro baizik, eta zehaztu zuen gehien jaitsiko diren etxebizitzak lehentasunezko eremuetan daudenak izango direla, hala nola Bartzelonako Grazia Pasealekuan edo Madrilgo Castellana Pasealekuan, eta metro karratu gehien dituztenak.\nBestalde, Sustatzaileen eta Eraikitzaileen Elkarteak (APCE) kalkulatu du 2006an 475.000 etxebizitza inguru eskatuko direla, eta horrek %5 eta %9,5 bitarteko jaitsiera eragingo du, 500.000 edo 525.000 etxebizitzekin alderatuz gero. Datu horien arabera, merkatuak iaz xurgatu zuen etxebizitza.\nUgazaben ustez, eskariaren beherakada hori eta azken urteetako eskaintzaren etengabeko hazkundea berme bat dira etxebizitzen prezioaren igoerak joan den urtean hasi zen dezelerazio bide “desegokian” jarrai dezan.\netxebizitza jaitsiera precio-eu


José Antonio Pagola - Homiliak: mayo 2011\n2011/06/05 - Jaungoikoaren Igokundea (A)\n2011eko ekainaren 5a\nJose Antonio Pagolaren homiliak\nJaungoikoaren Igokundea (A)\n2011/05/29 - 6. Pazko Igandea (A)\n2011eko maiatxaren 29a\n2011/05/22 - 5. Pazko Igandea (A)\n2011eko maiatxaren 22a\n+ Joan 14, 1-12\n2011/05/15 - 4. Pazko Igandea (A)\n2011eko maiatxaren 15a\n+ Joan 10, 1-10\nJesusek kontakizun metaforiko bat proposatu dio fariseu-talde bati. Gogor kritikatzen ditu Israelgo buruzagi erlijiosoak.\nArtzaintzatik hartua da pasadizoa. Artaldea artegian bildua dago, hesi edo pareta txiki batez inguratua, artzaina atean\nzaindari dela. Jesusek, hain juxtu, ardietara iristeko den «ate» horretan du bere arreta.\nArtegira sartzeko bi era dira. Artaldearekin zer egin nahi den da kontua. Norbait artegira hurbildu eta «atetik sartzen ez\nbada», baizik «beste alde batetik» salto egiten badu, bistan da halako hori ez dela artzaina. Ez doa bere artaldea zaintzera.\n«Arrotza» da; ostera, «akabatzera eta kalte egitera» doa.\nBenetako artzainak guztiz desberdin jokatzen du. Artegira hurbiltzean, «atetik sartzen da», ardiei beren izenaz dei egiten\ndie eta haiek kasu egiten diote. Kanpora atera eta denak bildu dituenean, aurrean jarri eta gidari doa non jana izango duten\nbelardira. Ardiek jarraitu egiten diote, ezaguna baitute haren ahotsa.\nZer sekretu du, ordea, «ate» horrek, bertatik igarotzen diren egiazko artzainak legezkotzat emateko? Aldiz, «beste\nnonbaitetik» sartzen diren arrotzak, ez artaldea zaintzeko, baizik kalte egiteko, salatzeko? Fariseuek ez dute ulertu zer ari\nzaien Maisu hura.\nHorregatik, kontakizunaren giltza eman die Jesusek: «Benetan diotsuet: neu naiz ardien atea». Jesusek ireki duen bidea\nhartu eta haren ebanjelioa biziz jarraitzen diotenak: haiek dira egiazko artzainak: jakingo dute nola janaritu kristau-elkartea.\nArtegian sartu, Jesus alde batera utzi eta haren gauzei ezjakinarena eginez sartzen direnak: haiek dira artzain arrotzak: kalte\negingo diote kristau-herriari.\nHainbat Elizatan denok ari gara sufritzen, asko: bai artzainak, bai Jainkoaren herria. Hierarkiaren eta kristau-herriaren\narteko harremanak sarritan bizi ohi dira errezeloz, hika-mika eta era tirabiratsuan: badira ukatuak sentitzen diren gotzainak;\nbadira marjinatuak sentitzen diren kristau-sektoreak.\nErrazegia izango litzateke guztia Hierarkiaren abusuzko agintekeriari leporatzea edo fededunen menderakaiztasun heldu\ngabeari. Sakonagoa da erroa eta konplexuaoa. Oso egoera zaila sortu dugu: bakea galdu. Hargatik, gero eta gehiago izango\ndugu Jesusen beharra.\nGeure baitan hazarazi beharra dugu elkarrekiko errespetua eta elkartasuna, elkarrizketa eta egia ebanjelikoaren bila egiaz\nibiltzea. Ahalik lasterren behar dugu arnastu Elizan maitasun-giro handiagoa. Ezin irtengo gara krisialdi honetatik, guztiok\nJesusen espirituaren bila jotzen ez badugu. Hura da «Atea».\n2011/05/08 - 3. Pazko Igandea (A)\n2011eko maiatxaren 8a\n3. Pazko Igandea (A)\nOgia zatitzean begiak ireki zitzaizkien eta ezagutu egin zuten\n+ Lukas 24, 13-35\nEgun hartan bertan, ikasleetako bi Emaus izeneko herrixka batera zihoazen, Jerusalemdik hamaika kilometrora. Gertakari guztiotaz mintzo ziren elkarrekin. Eta, hizketan eta eztabaidan ari zirela, Jesus bera ondoratu zitzaien eta beraiekin joan zen. Baina ikasleek begiak itsu zituzten eta ez zuten ezagutu.\n–Zeri buruz zoazte bidean elkarrekin hizketan?\nHaiek gelditu egin ziren, aurpegia ilun, eta beraietako batek, Kleofas zeritzanak, honela erantzun zion:\n–Zeu izango zara egun hauetan Jerusalemen gertatu dena jakin ez duen kanpotar bakarra!\n–Zer gertatu da, bada? –esan zien hark.\n–Jesus Nazaretarrarena; profeta handia zen hitzez eta egitez Jainkoaren eta herri osoaren begitan; baina gure apaizburu eta agintariek heriotzara kondenatu dute eta gurutziltzatu. Guk uste genuen berak askatuko zuela Israel; baina badira hiru egun hori gertatu dela.\nEgia da gure arteko emakume batzuek harriturik utzi gaituztela: goizean goiz joan dira hilobira eta ez omen dute gorpua aurkitu; gainera, Jesus bizi dela esan dieten aingeru batzuk agertu zaizkiela esanez etorri zaizkigu. Gutako batzuk ere izan dira hilobian eta emakumeek esan bezala aurkitu dute guztia; baina bera ez dute ikusi.\nOrduan, Jesusek esan zien:\n–Bai buru gutxikoak zaretela, bai motelak profetek esana sinesteko!\nEz ote zuen Mesiasek hori guztia sufritu behar bere aintzara iristeko?\nEta, Moisesengandik hasi eta profetaz profeta, Liburu Santuek berari buruz zioten guztia azaldu zien.\nZihoazen herrixkara hurbildu zirenean, aurrera jarraitzeko keinua egin zuen Jesusek. Baina haiek arren eta arren eskatu zioten: «Geldi zaitez gurekin, berandu baita eta iluna gainean dugu». Eta herrian sartu zen haiekin gelditzeko.\nOndoren, elkarrekin mahaian jarri ziren, eta Jesusek, ogia harturik, bedeinkazioa esan, zatitu eta eman egin zien.\nOrduan, begiak ireki zitzaizkien eta ezagutu egin zuten, baina Jesus desagertu egin zitzaien begi aurretik.\nHaiek elkarri esan zioten: «Ez al geneukan barrua sutan, bidean Liburu Santuak azalduz mintzo zitzaigunean?»\nBerehala jaiki eta Jerusalemera itzuli ziren; eta Hamaikak eta hauen lagunak bildurik aurkitu zituzten, honela ziotela: «Egia da! Piztu da Jauna eta Simoni agertu zaio».\nBi ikasleek bidean gertatua eta nola ogia zatitzean ezagutu zuten kontatu zieten.\n2011ko maiatzaren 8a\nHARTU GOGOAN JESUS\nEmausko ikasleen pasadizo honek Jesusen bi ikaslek bizi izandako esperientzia kontatzen digu; Jerusalemdik Emaus herrixkara doazela gertatu da; hiriburutik Emausera 8 km dira. Halako maisutasunez kontatzen du kontalariak guztia, non Kristo piztuarekiko geure fedea gaur berean ere biziberritzera eragiten baitigu.\nJesusen bi ikasle horiek Jerusalemdik kanpora doaz, haren inguruan bilduz joan den taldea utziz. Jesus hila delarik, taldea desegiten hasi da. Hura gabe, zertan jarraitu taldean bildurik? Ametsa desegin da. Jesus hiltzean, ikasleen bihotzean esnatua zen esperantza ere hil egin da. Ez ote ari horrelako zerbait gertatzen gure elkarteetan? Ez ote gara ari Jesusekiko fedea hiltzen uzten?\nHalaz guztiz, Jesusez hitz egiten jarraitzen dute aipatu bi ikasleek. Ezin ahaztu dute Jesus. Gertatuaz mintzo dira. Haren ondoan bizi izan dutenak esanahiren bat baduela uste du. «Hizketan doazela, Jesus hurbildu zaie eta haiekin batera doa». Berpiztuaren lehenengo keinua da hori. Ikasleak ez dira gai nor den antzemateko, baina Jesus presente dute beren ondoan. Ez ote dabil Jesus gaur ere, Eliza utzi duten baina Jesus gogoan darabilten hainbat eta hainbat fededunen ondoan, era ezkutuan?\nKontatzailearen asmoa argi dago: ikasleek bera gogoan darabiltenean eta beraz mintzo direnean hurbiltzen zaie Jesus. Haren ebanjelioa komentatzen den puntuan egiten da presente Jesus, haren bizieraz eta haren egitasmoaz hitz egiten den puntuan. Ez ote dago Jesus gugandik hain absente, hain zuzen hartaz gutxi hitz egiten dugulako?\nBurruntzalia sartzeko gogoa du Jesusek, haiekin hitz egiteko gogoa: «Zertaz mintzo zarete bidean?» Ez die ezer derrigorrez ezarri nahi, nor den esanez. Beren esperientzia kontatzen jarraitzeko eskatu die soilik. Jesusekin hitz egiten jarraituz, beren itsutasunaz konturatuko dira. Begiak irekiko zaizkie, Jesusen hitzak gidatuko ditu, barne ibilaldi bat egingo dutenean. Halaxe da. Elizan Jesusez gehiago hitz egingo bagenu eta harekin solas gehiago, gure fedea biziberrituko litzateke.\nIzan duten uste handiaz eta jasan duten porrotaz mintzo zaizkio ikasleak. Jesusek, berriz, gurutzean josi duten Mesias hori nor den sakontzen lagundu die. Sutan jartzen hasi zaie ikasleei bihotza; «ezezagun» hura berekin geldi dadin nahi dute. Eukaristi afaria ospatzean, begiak ireki zaizkie eta antzemango diote: Jesus, berekin dute Jesus!\nKristauok gehiago izan beharko Jesus gogoan: haren hitzak aipatu, haren biziera komentatu, haren egitasmoan sakondu. Geure fedearen begiak gehiago ireki beharra dugu eta geure Eukaristian Jesus bizi-bizi sumatu beharra. Beste inor ez, hura baino presenteago. Bidelagun dugu Jesus.


Joseba Orella: "Euskaraz aritu nahi dugu bisitariekin" - Zarautz - Zarauzkohitza.eus\nJoseba Orella: "Euskaraz aritu nahi dugu bisitariekin"\nMiren Garate - Gipuzkoako Hitza 2021-07-17 15:30\nUrola Kostako Udal Elkarteko euskara teknikariaren esanetan, 'Ongi etorri euskararen herrira' egitasmoaren bidez, euskara eta euskal nortasuna Urola Kostako turismo eskaintzaren erdigunean jarri nahi dituzte.\nOngi etorri euskararen herrira egitasmoa jarri dute martxan Zarautzen, Zumaian, Orion, Getarian eta Aian. Joseba Orella Urola Kostako Udal Elkarteko euskara teknikariaren esanetan (Orio, 1986), turismo eragileak sentsibilizatzea da haren helburu nagusietako bat. Horrez gain, hainbat euskarri aterako dituzte udan, eta horien bidez euskarazko hainbat hitz eta esaldi labur ikasteko aukera izango dute bisitariek.\nZer jasotzen du Ongi etorri euskararen herrira egitasmoak?\nIkusten genuen atzerritarren aurrean euskaldunok askotan euskara baztertzen dugula, edo, are gehiago, oztopotzat ikusten genuela euskara. Horregatik, eskualdeko bost herritako turismo eragileak —ostatuak, tabernak, merkatariak, zerbitzuak…— nahasi nahi ditugu, jabetu daitezen euskara beste inork eskaintzerik ez duen balio erantsi bat dela, eta erakarmenerako amu izan daitekeela. Horrez gain, hainbat euskarri zabalduko ditugu, eta euskarri horietan hitz eta esaldi sinpleak landuko ditugu; hau da, euskaraz, gaztelaniaz, ingelesez, frantsesez eta katalanez ageriko dira hitz horiek, ahalik eta modu erakargarrienean, kanpotarrek ere murgiltze azkar eta arin bat izan dezaten, eta euskara praktikan jar dezaten.\nZer ekarpen egin diezaioke euskarak turismoari?\nAskotan, turismoarekiko ikuspegi ezkorra izaten da nagusi, baina turismoa bada truke kultural bat ere. Eskualdean asko dugu eskaintzeko, ingurumenetik hasi eta zerbitzuetaraino, baina turismoa truke moduan ulertuz gero, gure-gurea den hori euskara da, eta euskarak eta, bide batez, euskal nortasunak turismo eskaintzan presentzia behar dutela iruditzen zitzaigun.\nZer lotura dute turismoak eta euskarak eskualdean?\nAlde batetik, badakigu gure eskualdea euskararentzat arnasgunea dela, bost udalerri hauek direlako arnasguneak; bestetik, helmuga turistiko gisa ere erakargarria da eskualdea; turismoak indar handia du. Halako eskualdeen artean euskaldunenak ere bagara, eta ulertzen dugu gure turismo eskaintzan euskarari benetan duen balioa ematea dagokigula, lanketa hori egitean eredu izatea dagokigula, eta eskaintza osoa euskarari zentraltasuna emanez osatu behar dugula.\nEuskarari buruzko zer jarrera izan ohi dute turistek?\nTurismo zerbitzuetan eta turismo bulegoetan jaso izan den feedbacketako bat izan da jende asko gurera etortzen dela interesagatik, badakitelako hizkuntza eta herri ezberdin bat dugula, baina ondoren ematen ziguten iritzia zen ez zutela hortik nahi bezainbeste jasotzen. Gure arteko harremanak euskaraz baldin badira, euskara baldin bada ardatza harremanetan, kanpotik datorren bisitariak hori ikusi, bizi eta jasoko du. Horregatik, lehenbiziko lana turistekin harremanetan dauden horiek sentsibilizatzea zela ikusi dugu, eta, nola ez, eskualdeko herritarrok sentsibilizatzea ere bai.\nNolako eragina dauka turismoak herritarren hizkuntza ohituretan?\nKanpotarrak datozen momentutik, beste hizkuntzak ere entzuten dira gure kaleetan, baina nik uste dut herri euskaldunen pultsua mantentzen dela, nahiz eta momentu batzuetan, agian, euskarak presentzia gal dezakeen, batez ere guk ez badugu erdigunera eramaten. Adibide bat: batzuetan australiar batekin gaztelaniaz mintzatzen gara, nahiz eta mimikaz aritu.


Amankomazgoaren Adikzioen Prebentzio Zerbitzuak eskuhartze programak eta formazio saioak berreskuratuko ditu - Durangaldea - Anboto.org\nAmankomazgoaren Adikzioen Prebentzio Zerbitzuak eskuhartze programak eta formazio saioak berreskuratuko ditu\nAitziber Basauri 2020-09-17 11:38\nDurangaldeko Mankomunitateko Adikzioen Prebentzio Zerbitzuak tabakoa erretzeko ohitura uzteko eta, batez ere, emakumeei zuzenduta egongo den antsietatea kontrolatzeko ikastaroak jarriko ditu martxan. Era berean, familiekin eta ikasleekin egiten den ohiko hitzaldi eta lan komunitario programazioa ere berreskuratuko dute. Ahal den neurrian, aurrez aurreko lanari emango zaio lehentasuna, Covid-19aren hedapena saihesteko ezarritako segurtasun-neurri guztiak betez.\nIrailaren 24an hasiko da tabakoa erretzeko ohitura uzteko ikastaroa. Hamar saio izango dira, ostegunetan, 18:30etik 20:00etara. Bereziki psikofarmakoen kontsumo luzea duten emakumeei zuzenduta egongo den antsietatea kontrolatzeko ikastaroa, bestalde, irailaren 30ean hasiko da. Sei saio antolatu dituzte: asteazkenetan, 15:30etik 17:30era. Landako osasun zentroagaz lankidetzan prestatu dute azken ikastaro hori.\nBi ikastaroak doakoak dira eta leku mugatua dutenez aurretik izena eman behar da, 946200520 telefono zenbakira deituz edo prevencion.mdurango@bizkaia.org helbide elektronikora idatziz.\nIkasleei zuzendutako jarduerak\nHurrengo asteetan, eskualdeko ikastetxeekin (LH, DBH, Batxilergoko eta Lanbide Heziketako 2. eta 3. zikloetako ikasleekin) gauzatzen diren programei ere berriro ekitea aurreikusi du Durangaldeko Mankomunitateak. Drogen kontsumoagaz eta substantziarik gabeko beste adikzio batzuekin erlazionatutako prebentzioari, eta, arriskuei, hezkuntza afektibo-sexualari, teknologien erabilera egokiari eta emozioen ezagutzari eta kudeaketari buruzko jarduerak prestatuko dituzte. Ikasturtean zehar garatuko dira jarduera horiek, mailaka.\nBatez ere, LHko ikasleei zuzenduta dauden Balioetan heztea eta Heziketa afektibo-sexuala programak ikasturte osoan zehar gauzatuko dira. Horrez gain, familiekin egiten den lana Zaldibarren eta Atxondon egingo diren hitzaldiekin hasiko da. Familientzako Eskola otsailean jarriko dute martxan.\nAdikzioen Prebentzio Zerbitzuak maiatzean ekin zion berriro aurrez aurreko jarduerari, aurretiko hitzorduarekin, eta, orain, berriz ere martxan jarri ditu komunitate, familia eta eskola mailan esku hartzeko eta prestatzeko programak. Mankomunitateko arduradunek azaldu duten moduan, programak aurrez aurre egingo dira ahal den guztietan, baina berrikuntzak sartu dira bai iraupenean, bai jarduerak osasun-agintariek emandako gomendioetara egokitzeko metodologian.


Esku ikusezinotan balego etorkizuneko nekazaritza?\nEmakumeen Mundu Martxak balio izan die dinamika azkartzeko. Argazkian, Mundu Martxako Bilboko mobilizazioan: erdian, pankartari helduta irribarretsu, Alazne Intxauspe.Etxalde\nEmakume laborarien lanak ez du ikusgarritasunik. Euren egungo egoera ongi islatzen dute Isabel de Gonzalo Aranoak eta Leticia Urretabizkaia Gilek Las mujeres baserritarras: análisis y perspectivas de futuro desde la Soberanía Alimentaria (Emakume baserritarrak: analisia eta etorkizun ikuspegiak Elikadura Burujabetzatik) liburuan. Sexuaren araberako lan banaketak ekarri du familia ekoizpenetan bereizi egin direla lan produktibo eta erreproduktiboak, eta bakoitzaren errekonozimendu sozioekonomikoa ezberdina izan da. Baserriko bizimoduari eusteko beharrezkoak diren zaintza lan gogorrak badira, eta gainera, lotura zuzena dute aktibitate produktiboarekin. Hirietan bezala baserrietan ere, lan hauek ez dira “lan”: Espainiako Estatistika Institutuak (INE) dio etxeko lanak ez direla nekazaritza lanen barruan kontuan hartuko.\nBaina horrez gain, emakumeek baserrietan egiten duten lan produktiboa ere ezkutatuan dago: askok ez dute Gizarte Segurantzan kotizatzen, eta emakumeek egin izan dituzten lan produktiboak ez dira nekazaritza jarduera gisa hartu izan (ez INEren estatistiketan, ez legeetan), nahiz eta etxeko ekonomian pisua baduten: esaterako, eraldatutako produktuak ekoiztea (txerrikiak, gazta...) edo zuzeneko salmentan aritzea.\nGainera, ekoizpena gizonaren izenean egon ohi da gehienetan. EAEko landa eremuan egindako azken erroldaren arabera, ustiategien %68 gizonen izenean dago, eta %32 baino ez emakumeen izenean. Ekoizpenaren titularitaterik ez izateak desorekak sortzen ditu etxe barruan, esaterako, jardueraren gestioan erabakiak hartzerako orduan.\nAitortza legal, ekonomiko eta sozialik ez izateak dakar euren langile izaera ez ezagutua izatea. Emakume baserritarren lana ez da lan profesionaltzat hartzen, “etxerako laguntza” gisa baizik.\nZergatik ez dira ageri Gizarte Segurantzan?\nIndustrializazioak baserrietatik hirietara eraman zuen populazioa, eta nekazaritza ustiategiak langilez hustu zituen. Nekazaritza industrialak, aldi berean, emakumeak ustiategietatik atera ditu. Arantza Arrienek kontatu digu bilakaera, Ozetan (Araba) sagar zukua auzolanean botilaratzen duten bitartean: “Gizarte Segurantzan izena emanda askoz baserritar gutxiago gara egun, eta horien artean emakumeak %30 inguru gara (nahiz eta esaten den azken urteetan emakumeok pixkatxo bat gora egin dugula). Mekanizazio handia eman den tokietan, adibidez, Arabako lautadan, mekanizazioak emakumea jarduera horretatik kanpo utzi du”. Zergatik ez diren ageri Gizarte Segurantzan? “Nekazaritzan etekinak ez dira handiak, eta batzuetan sakrifikatu egiten da etxeko baten Gizarte Segurantza; eta emakumearena izaten da. Zerikusi handia du errentagarritasunarekin eta beste zatitxo batean, gizarte matxistarekin: nahiago izaten da traktore bat erostea, etxekoa Gizarte Segurantzan egotea baino”.\nEmakume Baserritarren Estatutua\nEusko Jaurlaritzak onartu berri duen Emakume Baserritarren Estatutuak, eskubideetan ezberdintasunak sortzen dituen ikusezintasun egoera honi egin beharko dio aurre. Horretarako, emakume nekazariek Gizarte Segurantzan kotizatzea bultzatzeko laguntzak eskainiko ditu. Bestetik, emakumeak ustiategien titular bezala agertzea –euren kabuz, edo modu partekatuan– bultzatuko du: emakumeen titulartasuna duten baserri eta nekazaritza enpresek puntu gehiago jasoko dituzte lehiaketa publikoetan edo diru-laguntzetan.\nLege honen arabera, gutxienez urteko errentaren erdia nekazaritza jardueratik lortzen duten emakumeak ustiategien jabetzan parte izango dira. Baina zein dira –eta zein ez– “nekazaritza jarduerak”? Alazne Intxauspek azaldu digu gakoa: Intxauspe laboraria da, Iurretako (Bizkaia) baratzeetan landutako fruituak otzaretan saltzen ditu. Nekazaritza iraunkorra bultzatzen duen Etxalde mugimenduko emakumeen taldeko kidea da. Adierazi du euren eskaria izan zela estatutu honetan nekazaritza lan gisa kontuan hartu daitezela baita ere nekazaritza produktuak eraldatzea eta merkaturatzea. Eta pozik dira, estatutuan ikuspegi hori txertatzea lortu dutelako: “Izan ere, bestela oso zaila da emakumeen lanaldia lurrari soilik lotua izatea, horrek hektarea askoko jarduera intentsiboa eskatzen du”.\nIntxauspek positibo baloratu du baita ere estatutuaren arabera, nekazaritzarekin zerikusia duten erakundeetan, lau urte barrurako ordezkaritzaren %40 emakumea izan beharra –bestela ezingo dute diru-laguntzarik jaso–.\nNoraino lortuko duen estatutuak egoeran eraginik izatea? Zuhur ageri da Intxauspe: “Ezagutzen ditugun beste esperientzia batzuek zalantzan jartzen dute antzerako estatutuen eraginkortasuna. Guretzat estatutua erreminta bat da; lege hau hobetu daiteke, noski, eta hobetzera joango gara, baina eskatzen duguna da behintzat dagoen hau baliabidez hornitzea, aurrekontu bat jartzea eta indarra ematea”.\nEtorkizuneko nekazaritza eta feminismoa\nEuropako diru-laguntzek (ikus aurreko orriko koadroa) bultza duten nekazaritza eredu industriala “ez da emakumeona eta ez da gizartearentzako ona”, adierazi digu Arrienek: “Emakumeak ez gaitu erakartzen nekazaritza horrek; diru handiak eskatzen dituena, inbertsio handiak... Gurea gehiago da inbertsio txikiak egitea, ikusten joatea, aldatzea, partekatzea...”. Datuek erakusten dute zenbat eta ustiategi handiagoak izan lur eremutan, emakume gutxiago direla bertako titular. Arrienen hitzetan: “Emakumeak titular diren ustiategiak askoz (baina askoz, e!) txikiagoak dira lur eremutan, eta askoz dibertsifikatuagoak dira. Gizonak ari diren jarduerak askoz espezializatuagoak dira. Emakumeen ustiategietan, normalean, badira loreak, bada baratzea, baratzeko produktuen eraldaketa, oilo apur batzuk, lehortzen dira sendabelar batzuk... Nekazaritzak bereak dituen askoz eremu gehiago hartzen dute. Eta emakumeen ustiategietan gizonenetan baino askoz gehiagotan zuzena da salmenta Beraz, herritarren gehiengoarentzako ona den nekazaritza ereduak antz handiagoa dauka emakumeen ustiategiekin, gizonen ustiategiekin baino”. Filosofia tira, eta errentagarritasuna? bestela ezin dela iraun, hori izan ohi da ustiategi handien argudio: “Handi zein txiki, irabazi garbi denok antzekoparezido egiten dugu” erantzun du Arrienek. “Batzuek diru gehiago ikusi bai, ikusten dute mugitzen, baina ez dira errentagarriagoak”.\nIntxauspek ere argi du: “Elikadura burujabetza ezin da ulertu feminismorik gabe. Nekazaritzak emakume aurpegia du. Gure baserri eredua emakumearen eredua da. Nekazaritzak iraungo badu, ereduz erabat aldatu beharra daukagu. Eredu intentsiboa, hektarea askokoa, monolaborantza, ongarri eta pestizida kimikoak behar dituena, gastu pila dituena... Nekazaritza horrek dakarren bakarra da nekazaria langile prekario bihurtzea. Erdian dagoen industriak kontrolatzen du dena, kapitalak”. Etorkizuneko nekazaritza iraunkorra dela baieztatuta, bere oinarriak laburbildu ditu Intxauspek: “Baserriak ezaugarritzat izan duen autonomia berreskuratu behar dugu. Hori izan da emakumeak egin duena historian. Eredu hori soilik da iraun dezakeena. Autonomoa dena, kasik ez duena kanpoko inputik behar, ez hazirik erosterik eta abar. Dibertsifikatua dena eta zikloa baserrian bertan ixten duena”.\nEtxalde: Emakume laborariak, antolatuta\nEtxalde nekazaritza iraunkorraren aldeko mugimenduaren baitan, emakume laborarien dinamika indarra hartzen ari dela kontatu digu Intxauspek: “Euskal Herri osoko 70 emakume baserritar gaude sare honetan, eta normalean elkartzen garenak 10-15 gara “. Mugimendu guztiek dituzte garai biziagoak eta iraupenezkoak, eta aurten Emakumeen Mundu Martxak dinamika azkartzen lagundu dielako esker oneko dago: “Aurtengo Emakumeen Mundu Martxako ikurretako bat haziak izan direnez eta elikadura burujabetza landu dutenez, ikusi dugu bete-betean guri ere bazegokigula parte hartzea. Hazien bilketan parte hartu dugu eta Bilboko jaian bizitzaren jasangarritasunari buruzko gure ikuspegia aurkeztu dugu”. Eguneroko jardunean feminismoa euren gogoetetara ekartzen eta baserriko emakumeen artean ezagutzera ematen saiatzen dira, “denetariko emakumeak baikaude baserritarren artean”. Emakumeen Mundu Martxan martxa hartuta, urte osoko plangintza osatzera jarri dira: “Bi lan ildo zehaztu ditugu: batetik, gure taldea indartzeko ekintzak. Horren baitan, oso garrantzitsutzat dugu formazioa. Abenduan ziberaktibismo ikastaroa egingo dugu, internet eraginkorrago erabiltzen ikasteko, bideo motzak egiten trebatzeko... Bigarren ildoa sentsibilizazioa da, taldez kanpoko emakumeei zuzendua. Horretarako, Kubako Campesina a campesina formazio eredua hartu dugu oinarri: Akademiko bat ekarri beharrean bere teoriak kontatu ditzan, beste baserri batera joaten gara han nola lan egiten duten ikustera eta elkarrengandik ikastera”.\nEuropako diru-laguntzak (PAC)\n- Diru-laguntzak jasotzen dituzten pertsonen %32 dira emakumeak eta %68 dira gizonezkoak.\n- Emakumeek diru-laguntza poltsaren %23 jasotzen dute. Batez beste, gizonek 4.814,92 euro jasotzen dituzte eta emakumeek 3.100,27 euro.\n- Emakume baserritarren %45,28k 1.000 eurotik beherako laguntza jasotzen du. Eta 1.000-5.000 euro artean emakumeen %33,04k. 20.000 eurotik gorako laguntza jasotzen dutenak, emakumeen %2 dira.\nEkoizpenen %29an emakumeak dira titularrak eta %71 gizonak. Emakumeak titulartasunean nagusi dira, ekoizpen hauek ez direnean etxeko diru-iturri nagusia. Ekoizpenaren dimentsio ekonomikoa handitzen den heinean, gutxitu egiten da emakumeen parte-hartzea bai gestioan eta baita erabakietan ere. Autokontsumora bideratutako lurrak gehienbat emakumeek kudeatzen dituzte.\nIturria: Las mujeres baserritarras: análisis y perspectivas de futuro desde la Soberanía Alimentaria.


ELIKA Seguridad Alimentaria | Glutenik gabeko dietak eta arrisku kardiobaskularra – Harvard Unibertsitatea, 2017 - ELIKA Seguridad Alimentaria\nBidaltze data 16 maiatza, 2017\nIturria Harvard Unibertsitatea\nBritish Medical Journal aldizkarian kaleratutako ikerlan baten arabera, glutenaren kontsumoak ez du areagotzen gaixotasun kardiobaskularrak izateko arriskua, eta, beraz, glutenik gabeko dietak ez dira gomendagarriak eritasun zeliakorik ez duten pertsonentzat. Kontrara, gluten ugariko dieta batek gari-, garagar-, zekale- eta olo-aleak dauzka, eta horrek gaixotasun koronarioak izateko arriskua txikitzen du.\nHarvardeko, Chicagoko eta Columbiako unibertsitateetako ikertzaileek parte hartu dute taldeko zientzia-lan prospektibo horretan, eta aztertu dute nolako lotura dagoen glutenaren kontsumoaren eta zeliakoak ez diren pertsonek gaixotasun kardiobaskularrak izateko aukeraren artean. Ikerlana egiteko, Estatu Batuetako komunitate medikoko 64.714 emakume eta 45.303 gizon ez-zeliakori egindako inkesta erdikuantitatibo baten emaitzak aztertu dituzte; 1986an egin zen inkesta lehen aldiz, eta lau urtean behin eguneratu zen 2010era arte.\nBada, jarraipena egin zen 16 urte horietan, 2.431 emakumek (% 3,8) eta 4.098 gizonek (% 9) gaixotasun koronarioa harrapatu zuten. Orain, jandako gluten kopuruak eta gaixotasunaren intzidentzia-tasak aztertu ostean, ondorioztatu da ez dagoela lotura nabarmenik glutenaren kontsumoaren eta gaixotasun kardiobaskularrak harrapatzearen artean.\nLanaren egileek azaldu dutenez, dietan glutenik jaten ez bada ale onuragarri gutxiago jango dira, eta horrek eragina eduki dezake gaixotasun kardiobaskularrak izateko arriskuan. Hori dela eta, ez da glutenik gabeko dietarik sustatu behar zeliakiarik ez duten pertsonen artean.


Alleins - Wikipedia, entziklopedia askea.\n43°42′14″N 5°09′42″E / 43.7039°N 5.1617°E / 43.7039; 5.1617Koordenatuak: 43°42′14″N 5°09′42″E / 43.7039°N 5.1617°E / 43.7039; 5.1617\nAurons, Lamanon, Mallemort, Sénas eta Vernègues\n1.243 (%49.4) 1.269 (%50.4)\nAlen (okzitanieraz Alen, frantsesez eta ofizialki: Alleins) Okzitaniako udalerri bat da. Administratiboki Frantziako Rodanoren Ahoak departamenduan dago, Proventza-Alpeak-Kosta Urdina eskualdean. 2013an 2426 biztanle zituen.\n2007an Alleins udalerrian erroldatutako biztanleak 2.424 ziren. Familiak 914 ziren, horien artean 200 pertsona bakarrekoak ziren (75 bakarrik bizi ziren gizonak eta 125 bakarrik bizi ziren emakumeak), 265 seme-alabarik gabeko familiak ziren, 383 seme-alabak dituzten bikoteak ziren eta 66 seme-alabak dituzten guraso-bakarreko familiak ziren.\n2007an 1.027 etxebizitza zeuden, 937 familiaren etxebizitza nagusia ziren, 32 bigarren erresidentzia ziren eta 58 hutsik zeuden. 923 etxeak ziren eta 91 apartamentuak ziren. 937 etxebizitza nagusietatik 674 bere jabearen bizilekua ziren, 235 alokairuan okupaturik zeuden eta 28 doan lagata zeuden; 16 etxek gela bat zuten, 101 etxek bi zituzten, 116 etxek hiru zituzten, 250 etxek lau zituzten eta 455 etxek bost zituzten. 673 etxek euren parking plaza propioa zuten azpian. 366 etxetan ibilgailu bat zegoen eta 506 etxetan bat baino gehiago zituzten.\nAlleins udalerriko biztanleria-piramidea 2009an .\n2007an batez besteko errenta 13€/h zen. Goi karguen kasuan 22€/h zen (22,2€/h gizonen artean eta 19,8€/h emakumeen kasuan), erdi-mailakoak 13,4€/h (14,5€/ h gizonentzat 11,9 emakumeentzat), enpleatuentzat 9,2€/h (10,5€/h gizonen kasuan eta 9€/h emakumeen kasuan) eta langileentzat 9,9€/h (10,2€/h gizonek eta 7,6€/h emakumeek).\n2007an lan egiteko adina zuten pertsonak 1.629 ziren, horien artean 1.214 aktiboak ziren eta 415 inaktiboak ziren. 1.214 pertsona aktiboetatik 1.090 lanean zeuden (622 gizon eta 468 emakume) eta 123 langabezian zeuden (40 gizon eta 83 emakume). 415 pertsona inaktiboetatik 102 erretiraturik zeuden, 164 ikasten zeuden eta 149 "bestelako inaktibo" gisa sailkaturik zeuden.\n2009an Alleins udalerrian 881 unitate fiskal zeuden, 2.293,5 pertsonek osaturik. Pertsona bakoitzeko diru-sarrera fiskalaren mediana urteko 20.407 euro zen.\n2007an zeuden 113 komertzioetatik, 4 janari enpresak ziren, 1 material elektrikoaren fabrikazioko enpresa zen, 3 bestelako produktu industrialen fabrikazioko enpresak ziren, 23 eraikuntza enpresak ziren, 19 ibilgailuen saltze eta konpontze enpresak ziren, 4 garraio enpresak ziren, 4 ostalaritza eta jatetxe enpresak ziren, 1 informazio eta komunikazio enpresa zen, 4 higiezinen enpresak ziren, 16 zerbitzu enpresak ziren, 22 administrazio publikoko enpresak ziren eta 12 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 27 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 7 igeltseroak, 3 iturginak, 6 argiketariak, 2 ile apaindegiak, 2 jatetxeak, 3 higiezinen agentziak eta 2 apaindegiak.\n2009an zeuden 9 establezimendu komertzialetatik, 3 okindegiak, 2 harategiak, 1 liburu denda zen, 2 arropa dendak eta 1 drogeria zen.\n2000. urtean Alleins udalerrian 23 nekazaritza-ustiategi zeuden, 3.344 hektarea erabiltzen.\nVernègues (2,1 km)\nMallemort (3,4 km)\nAurons (4,3 km)\nLamanon (6,3 km)\nMérindol (6,7 km)\nCharleval (6,9 km)\nBNF: 15247285g (data)


Martxan da 'Xua gurasoekin etxera!' dinamika - Urola Kostako Hitza : Urola Kostako Hitza\nMartxan da 'Xua gurasoekin etxera!' dinamika\nUrtarriletik aurrera, Patxi Uranga eta Olatz Lasagabaster presoen alabak ezingo du gurasoekin espetxean jarraitu. 'Xua gurasoekin etxera!' dinamika sortu dute Orioko eta Usurbilgo hainbat herritarrek.\nOrion ateratako talde argazkia. (‘Xua gurasoekin etxera!’)\nEkaina amaieran aurkeztu zuten “herri ekimenez sortutako” Xua gurasoekin etxera! dinamika, Usurbilen. Patxi Uranga eta Olatz Lasagabaster presoen alaba da Xua; Valentziako Picassent espetxean jaio zen 2017. urtean, eta une honetan, bertan preso daude hirurak.\n2009. urtean atxilotu zituzten Uranga eta Lasagabaster, eta 10 urte bete berri dituzte kartzelan: “12 urteko zigorraren hiru laurdenak ondo beteta dituzte dagoeneko. Espainiako legeriaren arabera baldintzapeko askatasunean beharko lukete”, azaldu dute dinamika martxan jarri duten kideek.\nUrtarrilean hiru urte beteko ditu Xuak; beraz, legeriaren arabera, ezingo du espetxean jarraitu: “Laster bananduko da familia, Xua Euskal Herrira etorriko baita urtarrilean. Gurasoek preso jarraituko dute, banaketa benetan gogorra izango da. Hiru urteko ume bati gurasoekin egoteko eskubidea kenduko diote”.\nBestalde, gogorarazi dute Uranga eta Lasagabaster “espetxe bat baino gehiagotan” izan dituztela “bananduta”. Orain ere modulu desberdinetan dituzte atxilo; hala, ama-alabak 24 orduz izaten dira elkarrekin, baina aitak astean bitan soilik ikusten ditu. Lasagabaster eta Xua 12 metro koadro dituen ziega batean daude. Gainera, Lasagabasterren amak azpimarratu du “familiakoen eta lagunen babesik gabe” erditu zuela presoak, “etxetik 600 kilometrora”. Urangaren aitaren hitzetan, “gogorra da Patxi, Olatz eta Xua ikusteko 1.200 kilometro egin beharra”. Urangaren hiru lagunek bisitatik bueltan auto istripua izan zutela ere mahaira atera du.\nHamaika ekimen esku artean\nHala, kanpaina martxan jartzeko “premia bizia ikusi” dute Orioko eta Usurbilgo hainbat lagunek. Xua Euskal Herrira etortzea “berri zoragarria” dela adierazi arren, gurasoek ere “etxera” etorri beharko luketela nabarmendu dute: “Zergatik ez eurekin ere legea bete? Noiz arte eduki behar dituzte kartzelan bahituta?”.\nXua gurasoekin etxera! dinamikaren barruan, hainbat ekimen abiatu dituztela iragarri dute. Uranga, Lasagabaster eta bien alabaren egoera jaso dute aldizkari batean, eta Usurbilgo zein Orioko etxeetan banatu dute. Bestalde, sinadura bilketa bat jarri dute martxan, eta mozio bat aurkeztuko dute Usurbilgo eta Orioko udaletan, udazkenean. Horrez gain arropa eta bestelako materiala sortu dute kanpainaren irudiarekin, baita postalak ere, hirurei bidali ahal izateko. “Xua gurasoekin etxera etor dadin” eskatzeko abestia ere ekoiztu dute hainbat musikarik eta sortzailek, baina udazkenera arte ez dute argitaratuko.


Urik jasangarriena Espainiara iritsi da - Lastur Comercial\nHome/Urik jasangarriena Espainiara iritsi da\n• AGUA enCAJA MEJOR, ‘Castillo de Gormaz’-eko iturburutik dator.\n• Ontzi berritzaile hau %75ean birziklagarriak eta biodegradagarriak diren materialez osatuta dago.\n•Kontsumitzaileek Agua enCaja Mejor mugimenduarekin bat egin dezakete sare sozialetara argazki bat igotzen badute #PlantaTuCaja hashtag-a erabiliz. Agua enCaja Mejor enpresak publikazio bakoitzeko zuhaitz bat jartzeko konpromisoa hartu du basoberritzea eta ingurugiroaren jasangarritasuna bermatzeko.\nAGUA enCAJA MEJOR Madrileko ekintzaile baten idea sinple eta berritzailearen ondorioz jaio zen: ur minerala %100ean biodegradagarria den kartoizko ontzi batean.\nBa al zenekien ozeanoetan dagoen zaborraren % 90 plastikoa dela? Eta plastikozko ontziek kartoiak baino %64ko karbono arrasto gehiago uzten dutela? Kartoizko ontziak erabiltzearen onura argia da: kartoizko ontzien materialaren % 75 baliabide jasangarriekin egiten da, zuhaitzekin. Plastikozko botilak egiteko, aldiz, petrolioa behar da.\nAGUA enCAJA MEJOR-en jasangarritasunaren aldeko apustua ontzitik haratago doa. Kaxak hutsik garraiatzen direnean plegatuta eramaten dira, 67 aldiz gutxiago kutsatzea ahalbidetuz. Honez gain, modu arduratsuan kudeatutako basoetako zuhaitzak erabiltzen dira, eta kontsumitzen den zuhaitz bakoitzeko basoberritze guneetan zuhaitz berri bat jartzen da. Azkenik, enpresak akordio bat sinatu du “Plant for the Planet” erakundearekin euren irabazien % 10 emateko.\nAGUA enCAJA MEJOR mugimendua: #PlantaTuCaja\nIrudi berritzaile, garbi eta moderno batekin, AGUA enCAJA MEJOR-ek sare sozialetan mugimendu bat eragin nahi du jendearen kontzientziazioa sustatu eta denon artean basoen zaintza indartzeko. Honen ondorioz, #PlantaTuCaja ekimena jarri dute martxan.\n#PlantaTuCaja hashtah-a erabiliz argazki bat sare sozialetan partekatuz gero, AGUA enCAJA MEJOR enpresak zure izenean zuhaitz bat jartzeko konpromisoa hartzen du, basoen basoberritzean laguntzeko helburuarekin. Zeren zain zaude zure zuhaitza jartzeko?


Amsterdam – Erabakitzeke\nItalia iparraldea – 2012)\nHerbeheretara bizikletaz – 2012\nNorvegia – 2015\nZermatt – 2016\nAtzo iritsi ginen Amsterdamera. Azkenean ezin izan genituen bizikletak Groningenen saldu eta hiriburura ekarri behar izan genituen. Hori izan da gaurko zeregin nagusia: bizikletak saltzea. Momentuz gurekin ditugu oraindik, baina pare bat erosle ditugu. Ez dugu 50€ baino gehiago lortuko bizikleta bakoitzeko kasu onenean. Horrez gain, hiria bisitatu dugu baina hainbat gauza ditugu bihar egiteko, Van Goghen museoa bisitatzea besteak beste.\nApartamentuari dagokionez, kanal bateko etxe baten sotoa da, eta oso egitura arraroa du. Atetik sartzean egongela dago, eta logela nagusia bera da, zapaira iristen ez den horma batek banatzen dituelarik. Sukalderako bidean armairu antzeko zerbait dago. Armairu honetako apalak gaineko etxera doazen eskailerak dira (hemen ikusi genuen xagua). Sukaldea zeharkatu behar da dutxara iristeko, eta komuna eta konketa hondoan daude, baina ez dago ispilurik bizarra kentzeko. Dutxak lehio bat dauka eta logelarekin konektatzen du.\nFisikoki nekatuta gaude, 475 kilometro egin ditugulako lo orduak gehiegi errespetatu gabe. Jatorduak ere ez dira aparteko ezer, oso ondo jatea garestia delako. Aitor eta bion doministikuak gelditzea lortu genituen botika batean pilulak erosiz baina ziztadek gero eta itxura txarragoa dute, bereziki Maiterenak: burbuilak ditu eta hazka eta hazka ari da.\nIgandean arratsaldeko lauak aldean iritsiko gara Loiura.\n7 uztaila, 2012\namsterdam, bidaia, holanda\nIruzkinik?\tCancel reply


Lehen Hezkuntzako unitate bat gehitzeko eta Derrigorrezko Bigarren Hezkuntzako unitate bat gutxitzeko baimena eskatuz Barakaldoko (Bizkaia) «Nuestra Señora del Rosario» Haur, Lehen eta Bigarren Hezkuntzako ikastetxe pribatuko erakunde titularraren ordezkariak hasitako espedientea aztertu da.\nEspediente horri Bizkaiko Hezkuntza Ordezkaritzak egin dizkio izapideak, indarreko arauek eskatzen dituzten agiriak erantsi zaizkio eta eskumena duten erakundeek egin diote txostena.\nApirilaren 3ko 332/1992 Errege Dekretua, araubide orokorreko unibertsitateaz kanpoko irakaskuntzak eskaintzeko baimenak ikastetxe pribatuei emateari buruzkoa (9ko BOE); otsailaren 12ko 132/2010 Errege Dekretua, Haur Hezkuntzako bigarren zikloko, Lehen Hezkuntzako eta Bigarren Hezkuntzako irakaskuntzak ematen dituzten ikastetxeek bete behar dituzten derrigorrezko baldintzak ezartzen dituena (martxoaren 12ko BOE), eta gai honetan aplikatu beharreko gainerako legeak. Horiek horrela, hau\n1. artikulua.- Ondoren zehazten den ikastetxeari baimena ematen zaio 2011-2012 ikasturtetik aurrera Lehen Hezkuntzako unitate bat gehitzeko eta Derrigorrezko Bigarren Hezkuntzako unitate bat gutxitzeko:\nKode zenbakia: 48000939.\nIzen espezifikoa: «Nuestra Señora del Rosario».\nTitularra: Fundación Educativa Francisco Coll.\nHelbidea: Burtzeña plaza, 7.\nBaimena: Lehen Hezkuntzako unitate bat gehitzea eta Derrigorrezko Bigarren Hezkuntzako unitate bat gutxitzea.\nIkastetxearen hemendik aurrerako osaera:\n- Haur Hezkuntzako 1. Zikloan: 3 unitate; bakoitzak 8, 13 edo 18 ikaspostutarako edukiera izango du, eta ikasleak, hurrenez hurren, urtebetez beherakoak, urtebetetik bi urtera bitartekoak, edo bi urtetik hiru urtera bitartekoak izango dira.\n- Haur Hezkuntzako 2. Zikloan: 6 unitate, 138 ikaspostutarako edukiera.\n- Lehen Hezkuntza: 10 unitate, 250 ikaspostutarako edukiera.\n- Hezkuntza Berezia: 2 unitate.\n- Derrigorrezko Bigarren Hezkuntza: 6 unitate, 180 ikaspostutarako edukiera.\n2. artikulua.- Agindu honen bidez baimendutako unitateetako irakasleen titulazioari dagokienez, indarrean dauden legeak betetzera beharturik gelditzen da ikastetxea. Bestela, emandako baimena baliogabetuta geratuko da.\n3. artikulua.- Ikastetxeak Eraikuntzako Oinarrizko Arautegia bete beharko du (martxoaren 17ko 314/2006 Errege Dekretuaren bidez onartua), bai eta indarreko legeriak ezartzen dituen higiene, osasun, akustika, bizigarritasun, segurtasun eta irisgarritasun baldintzak ere. Eskolaren titularrarena izango da baldintza horiek ez betetzearen erantzukizuna.\nLehenengoa.- Agindu honetan dagoen baimen-emate honek ez dakar, inola ere, hezkuntza-itunen araubidearen bitartez ematen diren laguntzak lortzea.\nBigarrena.- Agindu honen kontra aukerako berraztertzeko errekurtsoa aurkez dakioke Hezkuntza, Unibertsitate eta Ikerketako sailburuari, hilabeteko epean, agindua Euskal Herriko Agintaritzaren Aldizkarian argitaratu eta biharamunetik aurrera; bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusian, hil biko epean, agindua Euskal Herriko Agintaritzaren Aldizkarian argitaratu eta biharamunetik aurrera.\nVitoria-Gasteiz, 2011ko urtarrilaren 11.


Etxarriko formakuntza zentroa - Mintzoak - Ipar Euskal Herriko ahozko memoriaren ataria\nEtxarriko formakuntza zentroa\n1968ko laborantxako norabide legeak (Pisani zen ministro) aldarrikatzen zuen formakuntzak asmatu behar zirela, ez bakarrik laborarientzat, bainan ere laborantxan egoiten ahalko ez zirenentzat. Horrela sortu ziren han eta hemen formakuntza zentroak, horietan Etxarrikoa.\nLekukoa(k): Jean-Marie Larroque\nBaionako eta Ipar Euskal Herriko artxibotegiko kodea: 12AV230\nGaia(k): Eskola, Laborantza antolaketa\nJean-Marie Larroque Arboti Bidettoan sortu zen 1938an. Bost haurrideetan zaharrena zen. Bere burasoak etxe hortan plantatuak ziren 1937an, ezkondu bezain laster, etxetiar bezala. 1946an aferman jarri ziren. Jean-Marie 1964ean ezkondu zen. Gaur egun bere semeak segitzen du Bidettoan, xerriak eta arto hazitakoa eginez. Bere bizian zehar, Jean-Marie Larroque ainitz mogimendu edo urratsetan inplikatu da : besteak beste Euskaldun Gazterian, FNSEA sindikatean, Etxarriko formakuntza zentroaren eta Lur Berri kooperatibaren administrazio kontseiluetan. Arboti-Zohotako auzapeza izan da 1987tik 2001era.\nOihergiko eskola ezkila-dorrean\nHaurtzaroa Domintxinen 1930 hamarkadan\nGoyhenetche apeza, beti aitzina


Kursaaleko emanaldiak, Debagoienera gerturatuta - Debagoiena - Goiena.eus\nKursaaleko emanaldiak, Debagoienera gerturatuta\nAitziber Aranburuzabala Juldain 2014-12-11 14:32\nKursaal Eskura, Kursaal Eszena eta Antzuolako, Arrasateko eta Bergarako Udalen elkarlanari esker sortutako egitasmoa da. Proiektuaren helburu nagusia da, Kursaal Eszenaren kultura eskaintza, interesa duten guztien eskura jartzea. Helburu hori gauzatzeko, doako autobus zerbitzua jarriko dute aurrez aipatutako hiru udalerrietatik aterako dena, eta Kursaaleko emanaldia bukatutakoan, jatorrizko herrietara itzuliko dena, hain zuzen ere.\nGaur, eguena, aurkeztu dute Bergarako Irizar Jauregian. Han izan dira: Iker Goikoetxea, Kursaal Zentroa eta Kursaal Eszenako zuzendaria, batetik; eta aipatutako Debagoieneko honako ordezkariak, bestetik: Leire Iruin, Bergarako Udaleko kultura zinegotzia; Amaia Larrañaga, Arrasateko alkate ordea eta Jone Larrañaga, Antzuolako Udaleko kultura teknikaria.\nAbenduaren 27tik aurrera\nKursaal Eskura egitasmoa, Kantuz Topa izeneko kontzertuarekin abiaraziko dute abenduaren 27an. Askotariko jatorri eta estilotako musikariak eta bestelako sortzaileak batzen dituen emanaldia da Kantuz Topa. Kursaaleko taularen gainean honako artistak izango dira: Ainhoa Arteta; Eñaut Elorrieta; Alex Sardui; Petti; Estitxu Pinatxo; Olatz Prat; Mixel Ducau, John Berkhout eta Kirmen Uribe. Kantu ezagunekin osatutako emanaldia egingo dute, bada, abenduaren 27an, Kursaal Auditorioan. Emanaldira joan gura duenak, abenduaren 22a bitartean izango du epea zabalik sarrerak erosi eta autobusa erreserbatzeko.\nIker Goikoetxeak, Kursaaleko ordezkariak atzoko aurkezpenean azaldutakoaren arabera, egitasmoan parte hartu gura duten kultura zaleek, prozedura zehatz bat jarraitu behar dute. Hasteko, Kursaal Elkarguneko webgunean erosi beharko ditu emanaldirako sarrerak, hau da, sarrerak.kursaal.org helbidean.\nTxartelak eskuratu ondoren, autobuseko tokia erreserbatu beharko dute, dagokion herriko Udaletako kultura sailetara deituta edo idatzita. Honakoa dira harremanetarako bideak: Antzuolarrendako, 943 76 62 46 eta kultura@antzuola.net; Arrasatekoen kasuan, berriz: 943 25 20 00 eta kultura@arrasate-mondragon.net; eta honakoak Bergarakoendakoak: 943 77 91 59 eta kultura@bergara.net.\nAurrez, esan moduan, aipatu hiru herrietatik abiatuko da Kursaalerako autobusa, honako ordu eta tokietatik, bada: Antzuolan, Sagasti kalean, 18:00etan; Arrasateko Garibai kalean, 18:20an eta Bergarako Ibargarai kaletik, berriz, 18:35ean.\nOrdu Gaztearekin, abantailak\nAbantailak izango dituzte 30 urtetik beherakoek eta langabeek sarrerak erosteko orduan, Ordu gazte ekimenaren bitartez: hiru eurotan erosteko aukera izango dute-eta Kantuz Topa emanaldirako sarrerak. Horretarako ezinbestekoa izango dute sarrera erreserbatzea, bakoitzari dagokion Udaleko kultura bulegoetan. Ordu gazteren abantailak jasotzeko, Kursaaleko leihatilan egiaztatu beharko dute beharrezko agiriak erakutsita.\nKultura Antzuola Arrasate Bergara


Erronkaz betetako urte berrirako egitasmoak onartu ditu UEMAk, Legorretan egindako batzar nagusian | UEMA - Udalerri Euskaldunen Mankomunitatea\nHasiera » UEMA » Erronkaz betetako urte berrirako egitasmoak onartu ditu UEMAk, Legorretan egindako batzar nagusian\n2018(e)ko abenduak 15 UEMA Erantzunak desaktibatuta daude Erronkaz betetako urte berrirako egitasmoak onartu ditu UEMAk, Legorretan egindako batzar nagusian sarreran\n[UEMA osatzen duten 86 udaletako hainbat alkate eta zinegotzi, gaur eguerdian, Legorretako plazan, batzar nagusia amaitu ondoren].\n· Sendotze urtea izango da 2019a UEMArentzat (El Diario Vasco, 2018-12-15).\n· 2019an herritarrak ahalduntzea jarri du UEMAk helburu (Berria, 2018-12-16).\n· Udalerri euskaldunak ikusaraztea helburu (Noticias de Gipuzkoa, 2018-12-16).\n· Erronkaz betetako urte berrirako egitasmoak onartu ditu UEMAk (Urola Kostako Hitza, 2018-12-17).\n· Erronkaz betetako urte berrirako egitasmoak onartu ditu UEMAk, Legorretan egindako batzar nagusian (Argia, 2018-12-17).\n· Erronkaz betetako urte barrirako egitasmoak onartu ditu UEMAk (bizkaie.eus, 2019-12-18).\n· UEMA hazi eta indartzen (Goierriko Hitza, 2018-12-18).\n· Erronkaz betetako urte berrirako egitasmoak onartu ditu UEMAk, Legorretan egindako batzar nagusian (ZuZeu, 2018-12-18).\nAurreko albistea 2019rako egitasmo nagusiak onartuko ditu UEMAk larunbat honetan, Legorretan egingo duen batzar nagusian\nHurrengo albistea2018ko Bikain ziurtagiria jaso dute UEMAko lau udalek


Emakumeek historian izandako lekua aitortzeko erakusketa - Leioa - Hiruka.eus\nZabaltzen diren leihoak\nEmakumeek historian izandako lekua aitortzeko erakusketa\nUnai Brea 2019-10-09 13:36\nLeioaren historian emakumeek egindako ekarpenari orain arte ukatutako garrantzia ematea da urriaren 14tik aurrera Kultur Leioan ikusbide egongo den Zabaltzen diren leihoak erakusketaren helburua. Antolatzaileek herriko hainbat emakumeren lekukotzak jaso dituzte, eta batutako informazioa argazki eta bideo bidez ipiniko dute agerian.\nDatorren astelehenean, hilak 14, arrastiko 18:00etan egingo dute Kultur Leioan erakusketaren inaugurazioa. Hantxe egongo dira antolatzaileek elkarrizketatutako emakumeak, 60ko hamarkadatik hona udalak izan duen bilakabideaz testigantza eman dutenak, bai hainbat arlotan eman ere: hezkuntza, baserria, enplegua, euskara, politika, kultura, ohiturak...\nOrain urte inguru hasi zen proiektua mamitzen, herriko emakume-talde batek elkarregaz bildu eta garai denetako leioaztar emakumeen ahotsa entzunaraztea kezkatuta. "Kale-izendegiari begira", azaldu dute erakusketaren sustatzaileek, "Euskal Herriko gizonen izenak topa genitzakeen: Txomin Aresti, Luis Bilbao Libano, Sabino Arana... Geure buruei galdetu genien: ez da egon gure herriaren historia emakumerik ala?".\nHutsunea betetzeko asmoz, herriko emakumeen lekukotzak jasotzen hasi ziren; lehenik, 60-80 urte bitartekoenak, oraingo honetan behintzat garai jakin bati eman gura izan baitiote arreta: 60ko hamarkadatik honakoa: "Hainbat emakumeren testigantzak falta dira, baina hau hasiera izatea espero dugu". Banan-banako elkarrizketa egin aurretik (hamazazpi, denera) topaketa egin zuten eurakaz proiektua aurkezteko, eta materiala bila zezaten eskatzeko. Hala, hainbat idatzizko dokumentu, argazki, egunkari, jantzi eta bestelako elementu batu dituzte, ahoz ahoko elkarrizketan grabazioez gainera. Horixe dena ikusi eta entzun ahal izango da astelehenean zabalduko duten erakusketan. Urriaren 31ra arte iraungo du ekimenak.\nErakusketaren programazio zehatza ikusteko, deskargatu gure app-a, doakoa da!


Azala » Bloga » Smartphone-en bizitza eta hondakin elektronikoen sorrera.\n8 Ots, 2019 | GAUR | 0 comments\nFeniss, Zaharkitze Programaturik gabeko energia eta Berrikuntza Fundazioaren iritziz gaur egun Smartphone-en bizitza bi urtekoa da, hortik aurrera litekeena da matxurak agertzea. Feniss-en arabera, zaharkitze programatua existituko ez balitz gailu berdinek 12 edo 15 urteko bizitza izan ahalko lukete.\nBeniro Muros, Feniss-eko zuzendariak dio zaharkitze programatua, etorkizunean gure inguruan aurkituko ditugun milaka hondakin elektronikoen arrazoietako bat dela.\n2025ean produktu elektronikoetatik eratorritako 53,9 milio tona hondakin sortuko dira, Nazioarteko Birziklapen Bulegoaren kalkuluen arabera.\nEgoera hau kezkagarria izaten hasi da hondakin mota honen bolumena geroz eta handiagoa delako eta aurreikuspenen arabera joerak gorantza jarraituko du, mugikorrak ekoizten dituzten zenbait etxek urtean 2 edo 3 Smartphone eredu merkaturatzen ari baitira.\nZer egiten da akatsak dituzten mugikorrekin edo zaharkituak geratu direnekin?\nGero eta telefonia enpresa handi gehiagok erabileraz kanpo geratzen diren gailuak birziklatzeko programak ateratzen ari dira. Gaur egun, gailu hauen birziklapena hurrengoan datza: osagarri bakoitza banaka bereiztea, egoera onean daudenak berrerabiltzeko eta egoera txarrekoak baztertzeko.\nProzesu hau azkartzeko teknologia neurri handian hobetu da, adibidez, Apple-en Daisy robot birziklatzailea gai da orduan 200 iPhone kudeatzeko, baliagarriak diren osagarriak kentzeko eta osagarri horiek multzoka ordenatzeko, bere berrerabilpena erraza eta sistemikoa izan dadin.\nSmartphone-en bizitza erabilgarriaren etorkizuna.\nEspainian zaharkitze programatua zigortuko duen eta Smartphone-en bizitza erabilgarriaren luzapena bermatuko duen lege bat garatzea itxaroten jarraitzen dugu.\nBitartean, aparatu elektriko eta elektronikoen birziklapenerako proiektuen bilakaera positibo bat bizitzen ari garela esan daiteke. ZICLA-k AEEH-en birziklapenarekin lotutako zenbait proiektuetan parte hartu du eta horien artean FENIX proiektua nabarmentzen da, zeinek AEEH-tatik eratorritako plastiko estirenikoekin lehengai berri bat sortzeko helburua izan zuen.


barren.eus - Elgoibarko Udalak astelehenean jaso zuen Urrezko Bikain ziurtagiria\nIñigo Urkullu Eusko Jaurlaritzako Lehendakariak Bikain Euskararen Kalitate Ziurtagiriak banatu zituen abenduaren 19an, Donostiako Kursaal Jauregian egindako ekitaldian.\n400 pertsona inguru elkartu ziren Euskararen Kalitate Ziurtagirien 9. edizio honetan (ikus ekitaldiko argazkiak). Guztira, jarduera ekonomiko desberdinetako 52 erakundek jaso dute aurten ziurtagiria; 19 entitatek urrezko Bikain, 22k tartekoa den zilarrezko ziurtagiria eta 11k oinarrizko mailari dagokiona.\nJoan den abenduaren 3an ospatu zen Euskararen Egunean jakinarazi zutenez, Elgoibarko Udalak Urezko Bikain ziurtagiria jaso du, eta honenbestez, urrezko Bikain lortzen duen seigarren udala da. Ane Beitia alkateak jaso zuen oroigarria eta udal langile eta ordezkari politikoz osaturiko talde baten babesa eta txaloak ere jaso zituen ekitaldian bertan. Euskara Sailak udaleko langileek egindako lana eta alkate-zinegotziek emandako babesa nabarmendu du eta eskerrak eman dizkie.\nDanobat Kooperatiba elkarteak 2008an lortu zuen Urrezko Bikain ziurtagiria


The Ruggeds eta The Inmigrandz, Break On Stageko kartelburuak - Bizkaiko Hitza\nThe Ruggeds eta The Inmigrandz, Break On Stageko kartelburuak\n2019, apirilak 05 Albisteak, Asteburuko proposamena, Bizkaia, Kultura 265\nBronx eta Brooklyneko kaleetan (New York, AEB) kirol eta dantza erakustaldi gisa sortu zen breakdancea. 1970eko hamarkada zen. Afro-amerikar gazteek artez bete zituzten kaleak, kirola eta dantza uztartzen dituen diziplina landuta. Ezinezkoak ziruditen birak, lurra ia ukitu ere ez zutela egiten ziruditen gorputzen mugimendu azkarrez eta erritmoz beteak. Hurrengo hamarkadara arte ez zuen lortu arrakastarik, ordea. Apurka, mundura hedatuz joan da. Eta Euskal Herrira ere iritsi zen aspaldi; tartean, baita Bizkaira ere.\nBelaunaldi berrietako gazte askok estilo horri heldu diote. Kultura urbanoak indarra hartuz doaz. Lagun taldeek kalean erakustaldiak egiteaz gain, hainbat akademia ere sortu dira. Olatu horrek bultzatuta, Break On Stage sortu zuten Arriola eta Logela elkarteek. XX. jaialdia egingo dute aurten. Bilbo Arena aretoa dute zentro nagusi, eta bihar arratsaldean hasiko dira ekitaldiak.\nAdin guztietako ikus-entzuleentzako hogei ikuskizun eskainiko ditu Kultura Urbano Eszenikoen Nazioarteko Jaialdiak, musika, dantza eta kirola uztartuta. Ikusmin handiena The Ruggeds taldeak sortuko du. Herbehereetatik iritsiko dira, eta iaz munduko breakdance ikuskizun onenaren saria jaso zuten. Hala azaldu du Ander Garaizabalek, antolatzaileetako batek. “Gailurrean dabiltza. Sekulako maila dute”.\nNazioarteko breakdance lehiaketan ariko dira, Frantziako The Inmigrandz taldearekin batera. “Azken horiek Frantziako Breakdance Txapelketa irabazi dute duela hilabete”. Hiru minutuko koreografia bana eskainiko dute biek. Bukaeran egingo dute elkarren arteko lehiaketa. “Erakustaldi moduan planteatu dugu”.\nFeel The Sound Bilboko talde gaztea ere sail horretan ariko da, gonbidatu gisa. “Gazteak izan arren, ibilbide luzea dute. Eta maila ona”.\nLau ardatzetan bereizi dute aurten jaialdia: dantza urbanoen lehiaketa; nazioarteko breakdance lehiaketa —horretan ariko dira The Ruggeds, The Inmigrandz eta Feel The Sound—; kirol urbanoen ikuskizunak; eta kontzertuak.\nEuskal Herriko dantza talderik onenak ariko dira dantza urbanoen lehiaketan. Jaialdiaren aurretik egin dituzten hiru sailkapen lehiaketetan ehun dantza taldek hartu dute parte. Horietatik sei sailkatu dira. Sailkatutako horiek ikusi ahalko dira biharko saioan. “Aurreko urteekin alderatuta, gora egin du parte hartzaileen kopuruak, baita haien mailak ere. Epaimahaiak gero eta zailago du aukeraketa egitea. Oso giro ona sortu da, gainera”.\nGazteen kategorian, Bizkaiko hiru talde lehiatuko dira: Fidias We Are, Slippery eta B-Duckis. Kategoria absolutuan, berriz, Nafarroako Breathless eta B-Breath eta Gipuzkoako Bamboo ariko dira. Lehiaketa izan arren, erakustaldietan egin dute indar antolatzaileek. “Garrantzitsuena izango da euren lana erakustea eta euren koreografiez gozatzea”. Gehienez hiru minutuko koreografiak egingo dituzte horiek ere.\nIkuskizunak dinamikoak izango dira. Hitz horrek laburbildu eta definitzen du hoberen jaialdia. “Agertoki nagusian gauzak gertatu eta berehala fokuek beste agertoki bat argiztatuko dute, gero berriz ere nagusira itzuliko dira… Ordu eta erdian hogei ikuskizun labur eskainiko ditugu. Oso modu azkarrean eta bizian”.\nDantza urbanoa gero eta indar handiagoa hartzen ari bada ere, antolatzaileek aitortu dute breakdance estiloak sortzen duela ikusminik handiena, eta hura dela ikusgarriena. Besteak ez dituzte baztertu, ordea, eta lekua izango dute jaialdian.\nGurpil gaineko akrobaziak\nKirol urbanoen ikuskizunek ere aho zabalik utziko dituzte Bilbo Arenako ikusleak. Batetik, Scooter lehiaketa egingo dute. Bertan ariko dira Bartzelonako Alex Perez, Madrilgo Ruben Doniga eta Bizkaiko Izan Garcia. Bestetik, BMX bizikletekin jauzi erraldoiak eta parkour erakustaldiak hartuko dituzten agertokiak ere prestatu dituzte. “Bizikletekin egindako salto ikusgarriak, patineteekin eginiko saltoak eta akrobaziak ikusi ahalko dira”.\nMusikak emango dio bukaera jaialdiari. Nach rap abeslari ospetsuak Almanauta izeneko bere azken lana aurkeztuko du. Ibilbide luzea egin du, eta gazteleraz abestutako rapari dagokionez, azken bi hamarkadetako erreferentzia nagusienetakotzat jo dute. “Gaur egungo gazteak agian erreferentzia gazteagoen bila ariko dira, baina ibilbide oparoa egin du: disko ugari atera du, eta oso oihartzun handia daukan artista da”. Haren aurretik Nikotina MC abeslari tolosarrak rap erakustaldia egingo du, euskaraz.\n+ “Gero eta maila hobea dago hemen; Euskal Herria indartsu dago”


‘Establezimendu Lagunkoia' ekimenak adineko pertsonentzako aulki inklusiboa oparituko die atxikitako saltokiei - EUSKADI LAGUNKOIA\nSortu kontu bat\nProposatu toki bat\nZer dira jardunbide egokiak?\nBlogean idatzi nahi duzu?\n‘Establezimendu Lagunkoia' ekimenak adineko pertsonentzako aulki inklusiboa oparituko die atxikitako saltokiei\n06 Maiatza 2022\n‘Establezimendu Lagunkoia’ ekimenaren lehen urteurrenarekin bat eginez, talde eragileak aulki inklusibo bat oparitu die atxikitako establezimenduei, adineko pertsonak eseri ahal izateko, erosketa egiteko unean beren txandaren zain dauden bitartean.\nEra berean, establezimenduak gonbidatu dituzte, beren lokaleko sarrerak horretarako aukera ematen badu, aulkia kalera atera dezaten, adinekoei eser daitezen eta beren hurbiltasun- eta tratu pertsonalizatuaren balioak ezagut ditzaten gonbidatzeko, erosketa bat egiteko inolako konpromisorik gabe.\nLoreak Emakume Taldeko kideek ere parte hartu dute proiektuan. Jostun tailerrean kuxinak sortu dituzte aulkiak erosoagoak izan daitezen, Zabaltzen Sartu elkartearen eta Marisabel Etxeberria herriko jostunaren laguntzarekin.\nHorrekin batera, ekimena ikusarazteko asmoz, ekimenak adinekoekin dituzten "jardunbide egokien" bideoak eta argazkiak interneten zabaltzera gonbidatzen ditu establezimenduak, hala nola etiketen testuaren tamaina handitzea, erosketak etxera eramatea edo lokaletan sartzeko zailtasunak ezabatzea, besteak beste.\n2021eko apirilean, 32 establezimenduk ‘Establezimendu Lagunkoia’ zigilua jaso zuten Elgoibarren, bezero helduenak erakartzeko eta haien establezimenduak kolektibo horrentzako gune lagunkoi bihurtzeko praktikak irakatsi zitzaizkien ikastaro bat egin ondoren. Aholku bidezko hezkuntza-kanpaina bat, kostu txikiko praktikak eskaintzen dituena edo ez, enpresei bezero zaharrenak erakartzen laguntzeko.\nElgoibar Lagunkoia, 5 urteko bidea\nElgoibarko Udalak Euskadi Lagunkoia programarekin bat egin zuen 2018an. Elgoibar Lagunkoiak herritar guztien artean hobetzea du helburu, adinekoak erdigune eragile gisa hartuta, udalerriko auzo eta inguruneak.\nEuskadi Lagunkoia Eusko Jaurlaritzako Enplegu eta Gizarte Politiketako Sailak bultzatutako ekimena da, Matia Fundazioaren eta Elgoibarko Udalaren laguntza teknikoarekin. Horren helburua adinekoen potentziala aprobetxatzea eta udalerriko herritarren bizitzan ongizatea sortzeko protagonista bihurtzea da, adin guztientzako gizartea eraikitzen lagunduz.\nEuskadi Lagunkoia - 10 urte\nGure 10. urteurrena ospatu dugu\nEkimenak, gaur egun, 70 udalerri ditu atxikita: 25 Gipuzkoan, 27 Bizkaian eta 18 Araban\nLagunkoitasunaren aldeko mugimendua EAEn 2009. urtean hasi zen, Donostia OMEren Mundu Sarean sartu zenean\nOspakizuna osatzeko, erakusketa ibiltari bat antolatuko da; uztailaren 11n inauguratuko da, Donostian, eta, ondoren, EAEko beste udalerri batzuetatik ibiliko da\n10. urteurreneko bideoa ikusi\nLea Artibaik lagunkoitasunaren 10 urteen balantzea egin du\nLagunkoitasuna sustatzeko eta bultzatzeko gogoa inoiz baino biziago daude. Ondarru, Lea-Ibarra (Amoroto, Aulesti, Munitibar, Gizaburuaga, Mendexa), Ispaster, Ea, Lekeitio eta Bermeo udalerriak gonbidatuak izan dira denbora honetan egin dituzten ekintzak azaltzera.\nLagunkoitasunari buruzko galde-sorta\nPartekatu gurekin zure herriaren lagunkoitasunaren inguruan dituzun iritziak eta esperientziak, galde-sorta honen bidez.\nWHO Age-friendly Environments Programme\nAge-Friendly Communities (Kanada)\nAge Friendly Ireland\nBien vieillir, vivre ensemble (Frantzia)\n© 2022 EUSKADI LAGUNKOIA


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Fabrikazio-teknikak (Modulua)" topic_facet:"Fabrikazio Mekanikoa (Lanbide Arloa)" topic_facet:"Sistema elektroteknikoak eta automatizatuak (Heziketa zikloa). Goi maila" topic_facet:"Instalazioa eta mantenimendua (Lanbide Arloa)" topic_facet:"Instalazio domotikoen eta automatikoen konfigurazioa (Modulua)" author_facet:"IRALE (2005-2006 ikasturtea)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Fabrikazio-teknikak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Sistema elektroteknikoak eta automatizatuak (Heziketa zikloa). Goi maila Proposatutako gaia: Instalazioa eta mantenimendua (Lanbide Arloa) Proposatutako gaia: Instalazio domotikoen eta automatikoen konfigurazioa (Modulua) Egilea: IRALE (2005-2006 ikasturtea)\n1 Automatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Instalazio domotikoen eta automatikoen konfigurazioa (Modulua) Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Sistema automatizatuak (Modulua) Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


Gaizka Barandiaran dantza-maisu eta ikertzailea hil da — dantzan.eus\nHemen zaude: Hasiera › Hemeroteka › Gaizka Barandiaran dantza-maisu eta ikertzailea hil da\nGaizka Barandiaran dantza-maisu eta ikertzailea hil da\nOñatin jaio zen, 1916ko mar-txoaren 3an. Belgikan burutu zituen ikasketak, Filosofia eta Letretakoak eta Eliz-Teologiakoak.\nIkasketak bukatuta eta apaiz, hamabost urtez Tuteran izan zen, jesulagunen ikastetxe batean irakasle lanetan eta eta inguruko hainbat herritan predikatzen. Gero Austriako Innsbruck hirian hiru urte egin zituen. Egonaldi horretan folklore gaietan adituak ziren zenbait ikertzaile ezagutzeko aukera izan zuen, Karl Horak besteak beste.\n1967an Innsbruck-etik Donostiara itzuli zen eta dantzaren inguruko ekitaldien antolaketari eta ikerketei gogo-betez heldu zien. Nazioarteko jardunaldien antolaketa, Euskal Dantzarien Biltzarraren Hegoaldeko ataleran abiatzea, eta hainbat dantzari buruzko deskribapenak eta intrepretazio sinbolikoak jorratu zituen. 1992an jubilatu zen eta Donostian bizi izan zen, erabat ahuldu eta Loiolako komentura joan arte.\nEuskaltzale moduan ere nabarmendu zen. Homeroren Iliada itzuli zuen euskarara eta 1961ean euskaltzain urgazle izendatu zuten. Hainbat hizkuntza zekizkien, kanpoko bere egonaldiak zirela-eta. Josemari Velez de Mendizabalek liburua osatu zuen orain urte gutxi gizon honen biografiarekin.


pertsonak berezkoak dituen oinarrizko eskubide bortxaezinsk\n(«Giza eskubide» orritik birbideratua)\nGiza Eskubideen jatorriaAldatu\nAldarrikapen Unibertsalaren sorreraAldatu\nGiza Eskubideen Aldarrikapen UnibertsalaAldatu\nHitzaurrea: Abenduak 10, 1948. Kontuan izanik munduko askatasuna, justizia eta bakea gizaki guztien berezko duintasuna eta eskubide ukaezina delako, Nazio Batuen Erakundeak (NBE) Giza Eskubideen Aldarrikapen Unibertsal hau egiten du:\n1. Artikulua: Gizaki guztiak jaiotzen gara libreak eta duintasun eta eskubideekiko berdinak gara. Berdin tratatu behar dugu elkar.\n1. Pertsona orok dute itun honetan aitortutako eskubideak, arrazakeriarik gabe, klase bereizketarik gabe ezta beste edozer bereizketarik gabe.\n2. Ez da bereizketarik egingo ez politikoki, ez juridikoki ezta nazioartean herrialdeari.\n3. Artikulua: Denok dugu bizitzeko, aske izateko eta segurtasuna izateko eskubidea.\n4. Artikulua: Inor ez da esklabo ez morroi izango: esklabotza eta esklaboen salerosketak debekatuta daude.\n5. Artikulua: Inor ez da torturatua izango, eta ez du tratu krudelik edo iraingarririk jasango ere.\n7. Artikulua: Pertsona guztiak berdinak dira legearen aurrean, denek dute babesa izateko eskubide berak.\n10. Artikulua: Bere eskubide eta betebeharrak erabakitzeko, eta, bere aurkako salaketa penalak aztertzeko pertsona denek dute eskubide berdina: auzitegi eta alderdikeriarik gabe jendaurrean hitz egitea eta zuzentasunez entzutea.\n1. Delitu batengatik salatuta dauden pertsona guztiek errugabea dela kontsideratzeko eskubidea dute.\n2. Inor ez da kondenatua izango jarduera egin zuen momentuan ez bazen delitu kontsideratu zuzenbide nazionalak edo internazionalarengaitik.\n12. Artikulua: Inor ezingo du inoren bizitza pribatuan, familian edo etxean esku hartu. Pertsona guztiek hori babesteko eskubidea dute.\n1. Pertsona guztiek dute kalean libre ibiltzeko eta nahi duen etxebizitza erosteko eskubidea.\n2. Pertsona guztiek dute herrialdetik irteteko, nahiz eta berea izan, eta hara itzultzeko eskubidea.\n1. Pertsona guztiek dute hiritartasun bat izateko eskubidea.\n1. Mutil eta neska guztiek ezkontzeko eta familia bat sortzeko eskubidea dute, inolako zapalketarik jasan gabe, eta eskubide berak izango dituzte bai ezkontzan, bai ezkonduta dauden bitartean, eta bai ezkontza apurtzen denean ere.\n2. Soilik, ezkondu behar diren bi pertsonak ados badaude ezkonduko dira.\n1. Pertsona guztiek dute jabego pribatua indibidualki edo kolektiboki izateko eskubidea.\n1. Pertsona guztiek dute aukera gobernuan parte hartzeko, modu zuzen batean edo aukeratutako pertsonengatik.\n2. Pertsona guztiek dute sarbidea beren herriko funtzio publikoetara, berdintasunarekin.\n3. Herriaren borondatea botere publikoaren agintearen oinarria da, borondate hori hauteskunde bidez egingo da sufragio unibertsala eta berdintasunean ezarriz.\n22. Artikulua: Pertsona guztiek gizarte-segurantza izateko eskubidea dute eta, herrialdearen ahaleginaz eta nazioarteko laguntzaz, estatu bakoitzaren araberakoa, eta ezinbestekoak diren ekonomia, gizarte eta kultura mailako eskubideak aseta edukitzea.\n2. Gizaki guztiek dute soldata berdina izateko eskubidea, diskriminatuak izan gabe.\n4. Pertsona guztiek dute sindikatuak eratu eta sindikatuko kide izateko eskubidea.\n24. Artikulua: Pertsona orok du etseden eta denbora librea izateko eskubidea.\n1. Pertsona orok du bizimodu egokia izateko eskubidea, bai berari eta bai bere familiari osasuna eta ongi izatea bermatuko diena, bai janaria, bizitokia, arropa eta bai gizarte zerbitzuak ere.\n1. Pertsona orok du hezkuntza izateko eskubidea: oinarrizko hezkuntza derrigorrezkoa da, eta hori gutxienez doan izango da, eta denek dute hezkuntzarako aukera bera.\n1. Pertsona guztiek dute kultur ekintzetan parte hartzeko eskubidea, artearekin gozatzeko eta zientzia aurrerapenetan parte hartzeko eta hark dakarren irabazietan.\n2. Zientzia, literatura edo arte mailan egindako lanen egile diren pertsona guztiek dute haien babesaren eskubidea.\n28. Artikulua: Pertsona guztiek dute ordena sozial eta internazionalean aldarrikapen honetan ageri diren artikulu guztiak errespetatzeko eskubidea.\n1. Pertsona guztiek dute betebehar bat komunitatean, komunitatea era askean garatzeko.\nAzken aldaketa 7 otsaila 2022(e)an, 10:59(e)tan\nOrriaren azken aldaketa: 7 otsaila 2022, 10:59.


Iaz baino 93 milioi gehiago batu da zergatan - Debagoiena - Goiena.eus\nIaz baino 93 milioi gehiago batu da zergatan\nLeire Kortabarria 2017-01-23 13:40\nZerga-bilketa pilatua %2,3 hazi da Gipuzkoan 2016 urtean. 4.197,7 milioi euro batu dira guztira, 2015ean baino 93,6 milioi euro gehiago. Horren berri eman du Foru Ogasunak.\nAurrekontuaren betetze maila %96,9koa izan da, urte hasieran aurreikusitakoa baino 132,7 milioi euro gutxiago eta urriko Herri-Dirubideen Euskal Kontseiluan (HDEK) aurreikusi baino 36,7 milioi euro txikiagoa.\nBilakaera positiboa izan da zuzeneko zergetan, eta aurreikuspenak bete dira (%99,9); ez, ordea, zeharkako zergetan (94,6%). Puntu honetan, BEZaren ajusteetan (lurraldeen artean eta Estatuarekin egindakoetan), espero baino 122,1 milioi euro gutxiago bildu dira (urriko aurreikuspenak baino 24,4 milioi gutxiago). 2016aren behin betiko likidazioa, dena den, otsaileko HDEKean adostuko da.\nGipuzkoako Ogasun eta Finantza diputatuak, Jabier Larrañagak, datuen irakurketa egin du: “Gure esku dagoenean, hau da, Errentaren eta Sozietateen kanpainetan, oso ondo ibili gara. Zeharkako zergetan, ordea, beste erakundeekin egiten ditugun ajusteetatik ez dugu aurreikusi bezain beste jaso, eta azkenean honek zerga bilketa orokorrari eragin dio”, adierazi du.\nDena den, berretsi nahi izan du beherakadak ez duela inongo eraginik izango Foru Aldundiaren kudeaketan. “Baliabide murrizketaren zatirik handiena aurreikusi genuen jada urriko HDEKean. Orduan esan genuen bezala, urtero naturalki exekutatu gabe geratzen dira hainbat programa eta ez da beharrezkoa inongo doikuntzarik egitea”, azaldu du.\nPFEZ %3,3 hazi da\nZenbakietara jaitsita, PFEZ 49,8 milioi hazi da (+%3,3). Kontzeptu nagusian, lan irabazien atxikipenetan, 40,4 milioi gehiago jaso ditu Ogasunak (+%2,8).\nSozietateen gaineko zergaren atalean, enpresen irabaziak zergapetzen dituen kuota diferentzial garbia 21,3 milioi hazi da: sarrera gordinek 41,5 milioi egin dute gora, eta itzulketak 20,2 milioitan hazi dira. Bi zergetan, aldiz, eragin negatiboa izan dute beste bi kontzeptuk, ondare irabazien eta kapital higikorren etekinen atxikipenak: 29,7 eta 15,4 milioi gutxiago batu dira, hurrenez horren, zerga bakoitzean.\nZerga bereziei dagokionez, hidrokarburoen gaineko zergak 15,9 milioi gehiago batu ditu (+%4,2), eta tabako laboreen gaineko zergaren bilketak %4 egin du gora, hau da, 4,5 milioi euro gehiago. Azkenik, Aldundiak kudeatzen duen BEZari dagokionez, zerga bilketa metatua %0,7 hazi da aurreko urtearekin alderatuta, hau da, 8,5 milioi euro gehiago bildu dira: 54,5 milioitan hazi dira sarrerak (+%3,9), itzulketak 24,5 milioitan hazi dira (+%4,1) eta lurraldeen arteko doikuntzak 21,5 milioi jaitsi dira (-%5).